ועדת הכספים, כנסת 25, פרוטוקול מספר 217, 2023-10-16 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אנחנו נדון במתן פיצוי בעקבות הלחימה של "חרבות ברזל"

משה גפני:  אני מודה לשר האוצר שמשתתף איתנו בישיבה

משה גפני:  דיון מאוד קשה בעקבות הדברים הנוראיים שעברנו, שעברה החברה הישראלית, שעברה מדינת ישראל

משה גפני:  המציאות היא שאי אפשר להכיל את הנושאים הנוראיים האלה, המציאות היא מציאות בלתי מתקבלת על הדעת

משה גפני:  התפללנו וקיווינו שמה שהיה לפני שנים לעם היהודי לא יהיה כאן

משה גפני:       יש כמה דברים, אדוני שר האוצר

משה גפני:  התנסינו במבצעים, בדברים שנעשו עם השנים, לא התנסינו בדבר כזה, במציאות שבה מדברים על תהליך די ארוך

משה גפני:  אנחנו יודעים שכאשר בעל עסק משלם על החודש שעבר את השכר של העובדים, הוא עושה את החשבון שבסוף החודש יהיה לו פדיון, יהיו לו רווחים שמהם הוא יוכל גם להשתכר, גם להרוויח וגם לשלם את ההוצאות

משה גפני:  היום אין לו את זה

משה גפני:  המצב שבו אנחנו מצויים הוא מצב שבו לאנשים רק תהיינה הוצאות, לא תהיינה הכנסות

משה גפני:  המדינה איננה יכולה לעמוד מהצד בנושא הזה

משה גפני:  אני מבין שגם מתקיימים דיונים, אדוני השר, אצלכם במשרד האוצר, במשרדים השונים

משה גפני:  אנחנו נעקוב כל הזמן אחרי הנושא הזה וגם נקים צוותים של הוועדה כדי לבדוק את מה שנעשה בעניין הזה

משה גפני:       כפי שאמרתי בשבוע שעבר בישיבה, דיברתי עם מנהלי הבנקים הגדולים ועם נגיד בנק ישראל

משה גפני:  אמנם בנק המזרחי אמר שהוא מוותר על התשלום הקרוב או על התשלומים הקרובים, אבל המציאות היא שלכל אחד מהבנקים יש תכנית אחרת

משה גפני:  נגיד בנק ישראל הכין תכנית אחידה, אבל אני לא שבע רצון ממנה כיוון שבסופו של דבר בדחייה של המשכנתאות אותו בעל משכנתה יצטרך לשלם את הריבית

משה גפני:  אני פונה לבנקים לוותר בתשלומים הקרובים של המשכנתאות על הריבית

משה גפני:  אני  גם פונה לנגיד בנק ישראל, כי כל העלאה של הריבית הייתה בגלל עליית האינפלציה

משה גפני:  האינפלציה לא הולכת לרדת, לצערנו הרב, בגלל נסיבות קשות, לכן אני פונה לנגיד בנק ישראל להוריד את הריבית

משה גפני:  אדוני שר האוצר, הבמה לרשותך, בבקשה

בצלאל סמוטריץ': אדוני היושב ראש, חברי הוועדה, מוזמנים, אני חייב לפתוח יום כזה, דיון כזה, בלקיחת האחריות כי זה קרה במשמרת שלנו

בצלאל סמוטריץ':  במבחן התוצאה נכשלנו

בצלאל סמוטריץ':  קו המגן הראשון שבו מדינה חייבת לספק ביטחון פיזי לאזרחיה נפרץ בשבת, בשמחת תורה

בצלאל סמוטריץ':  אנחנו צריכים עכשיו להחזיק את הקו השני, הקו של התמיכה, הסיוע, הרציפות התפקודית של הממשלה, השירות לתושבים, וכמובן לוודא שבעניין הזה אנחנו ראויים והאמון של הציבור במדינה כולה על כל מערכותיה נשמר

בצלאל סמוטריץ':  אני מביע השתתפות עמוקה מאוד בצער משפחות הנרצחים והנופלים שגילו גבורה גדולה ובצער משפחות החטופים והנעדרים

משה גפני: הוועדה משתתפת בצער משפחות הנופלים, שולחת איחולי החלמה לפצועים ומקווה שהחטופים יחזרו במהרה הביתה בריאים ושלמים

בצלאל סמוטריץ': אירוע גדול, מז'ורי, שאנחנו מקבלים בהפתעה

בצלאל סמוטריץ':  כנראה לאירועים מהסוג הזה אף פעם לא מוכנים

בצלאל סמוטריץ':  אתם יודעים מה, טוב שלא מוכנים

בצלאל סמוטריץ':  היה איזה דיון על כל ההיערכות, המענה לזיהוי החללים והעדכון של המשפחות

בצלאל סמוטריץ':  כששאלו איך יכול להיות שהמדינה לא מוכנה וזה לוקח כל כך הרבה זמן, אמרתי שאם מישהו היה אומר לי לפני חצי שנה שצריך להיערך למצב כזה שצריך לזהות 1,300 גופות שרופות ומרוטשות ביום, הייתי אומר לו, "לך לכל הרוחות, תעשה מה שצריך כדי שלא יהיה תרחיש כזה, ואל תשאל את עצמך איך מדינה נערכת לתרחישים כאלה"

בצלאל סמוטריץ':       כל מדינה מנהלת סיכונים, נערכת לתרחישים סבירים ולוקחת בחשבון שלתרחישי קצה יש מחירים

בצלאל סמוטריץ':  אם פעם ב-50 שנה יש שלג שמשבית את העיר, לא מחזיקים כל הזמן את כל המפלסות הכי יקרות

בצלאל סמוטריץ':  זה נכון גם בהיערכות לשיטפונות וגם בהיערכות לאירוע מהסוג הזה

בצלאל סמוטריץ':  אף אחד לא נערך לטיפול המיידי במשפחות, אף אחד לא נערך לזיהוי 1,300 גופות

בצלאל סמוטריץ':  אני לא רוצה לתאר בתיאורים גרפיים, אבל מה שכולכם שמעתם בכל מיני אמירות לא מתקרב למציאות בשטח

בצלאל סמוטריץ':  אני חושב שבנסיבות העניין מנסים לבנות כמה שיותר מהר מערכת כדי לבצע ולתת מענה

בצלאל סמוטריץ':        אני רוצה לדבר שנייה אחת על הצד הכלכלי

בצלאל סמוטריץ':  תראו, עוד מהיום הראשון, בשבת, בשמחת תורה, משרד האוצר פתח את חמ"ל החירום שלו כדי לאפשר למשרדים, כשבראשם משרד הביטחון וצה"ל, לעבוד הכי מהר, במעגלים הכי קצרים, עם אפס בירוקרטיה, עם אפס רגולציה ואפס מגבלות

בצלאל סמוטריץ':  התחלנו, כמו שאמרתי, עם מערכת הביטחון וזרועותיה השונות, והמשכנו בתמיכה בכל משרדי הממשלה

בצלאל סמוטריץ':  אני לא חושב שאני מחדש לכם חידוש, אבל בשגרה הממשלה והמערכות הציבוריות עובדות עם הרבה מאוד בירוקרטיות, עם הרבה מאוד בלמים, חסמים, שומרי סף

בצלאל סמוטריץ':  פה ניסינו לסגור מעגלים מהירים על מנת לתת את המענה למשרדים

בצלאל סמוטריץ':  מאוד מהר התחילו לצוף הצרכים מהשטח, כאשר כל צורך קיבל מיד מענה

בצלאל סמוטריץ':       יש את הנושא של מס רכוש

בצלאל סמוטריץ':  כ-200 אנשים ירדו דרומה ותחת אש פתחו את החמ"לים, נתנו מענה, נתנו מקדמות

בצלאל סמוטריץ':  אני חושב שבסך הכל זו מערכת שעובדת טוב

בצלאל סמוטריץ':  נצטרך לוודא שהיא עובדת טוב כל הזמן, שהיא לא מתישה אנשים בבירוקרטיות מיותרות

בצלאל סמוטריץ':  אני מזכיר שאנחנו כל הזמן עם עין צופיה לצפון, לכן אנחנו עושים את ההכנות הנדרשות גם בגזרה הזאת שאנחנו מקווים שלא תיפתח

בצלאל סמוטריץ':       לגבי הטיפול בתרומות, נפתח חמ"ל בנתב"ג ופרסמנו בשבוע שעבר נוהל מאוד מהיר של המכס לגבי איך משחררים את זה הכי מהר שאפשר, עם הכי פחות בירוקרטיה, כאשר בכל מה שנוגע לציוד צבאי וביטחוני אנחנו כפופים להגדרות של משרד הביטחון בהיבטי תקינה ובהיבטים של איך מחלקים את זה

בצלאל סמוטריץ':  היו אמירות שהמכס לא עובד בשבת כי אני שומר שבת, שלא אפשרתי לתרומות להיכנס, אבל אלה דברים מופרכים לחלוטין

בצלאל סמוטריץ':  כולנו עבדנו בשבת, כולל ראש רשות המסים שהיה בנתב"ג בשבת

בצלאל סמוטריץ':  יש את ההנחיות והמגבלות שמטילה מערכת הביטחון על ציוד שנכנס אליה, אבל גם את זה ניסינו לפשט על ידי כך שמשרד הביטחון שלח אנשים למסלול הירוק ונבנה איזה שהוא חמ"ל אחוד

בצלאל סמוטריץ':       הבנו מהר מאוד שצריך לתת מענה לצרכים שהרשויות בעוטף מתמודדת איתן, לא לשלוח אותן על כל דבר לריב עם משרדי ממשלה

בצלאל סמוטריץ':  הן קיבלו כבר בסוף השבוע מענק גמיש ושוטף לצרכים שלהן

בצלאל סמוטריץ':  ירדתי לדרום בשבוע שעבר ופעמיים נפגשתי עם ראשי הרשויות

בצלאל סמוטריץ':  קיבלנו החלטה על מענק מיידי של 80 מיליון שקלים למי שפונה מהבית או יצא להפגה

בצלאל סמוטריץ':  רשות המסים פתחה אפליקציה עם מינימום בירוקרטיה, עם מינימום רגולציה

בצלאל סמוטריץ':  חשוב להדגיש, זה מענק שלא קשור לפיצוי על הנזקים, למס רכוש

בצלאל סמוטריץ':  לאנשים שעזבו את הבית אנחנו משלמים על השהות, על המלון וכו'

בצלאל סמוטריץ':        ביחס למשק כולו, ואני מבין, היושב ראש, שלזה ביקשת את הישיבה, אמרתי קודם שזה אירוע מאוד מורכב

בצלאל סמוטריץ':  יש הרבה מאוד אי ודאות כמה רחב הוא יהיה, כמה זמן הוא ייקח, מה יהיו ההשלכות המשקיות שלו

בצלאל סמוטריץ':  בפעמים קודמות חיכו לאחרי הסבב או המבצע כדי להתחיל לדבר על אפס עד שבע או על מעל שבע, כדי לדבר על מה נותנים למי

משה גפני: הביאו את האפס עד ארבע

בצלאל סמוטריץ': אין היום הגדרות כלכליות של אפס עד ארבע

קארין אלהרר: רק אפס עד ארבע

דבורה ביטון: אפס עד ארבע ואפס עד שבע שילמו את אותו מחיר

בצלאל סמוטריץ': אני לא מכיר הגדרה כלכלית של אפס עד שבע ושל אפס עד ארבע

משה גפני: היה דיון, נדמה לי, על יכין

קריאה: על פינוי

בצלאל סמוטריץ': הפינוי הוא לא אירוע כלכלי

בצלאל סמוטריץ':  אין בעיית כסף לפינוי

קארין אלהרר: זה לא בא לידי ביטוי בשטח

מיכל שיר סגמן: התורמים שהתרמנו מהם בשבוע האחרון יחלקו עליך

בצלאל סמוטריץ': לפנות או לא לפנות זו לא החלטה של כסף, זו החלטה שמושפעת מהרבה שיקולים

בצלאל סמוטריץ':  אם אנשים  מחליטים להתפנות עצמאית ויש אנשים שמממנים להם, אני לא יכול להגיד לזה לא

בצלאל סמוטריץ':  אם נפנה עכשיו מעיר x כי צריך וזה נוגע ללב ואז תיפתח מערכה בצפון ויצטרכו פינויים יותר דחופים, לא יהיו חדרי מלון כי אנשים יסרבו לעזוב את החדרים

תומר גלאם: האירועים האלה הפכו להיות הרבה יותר גרועים ממה שצפינו

תומר גלאם:  תפנו את מי שהוא בלי מיגון

תומר גלאם:  אם לא נתתם מיגון ולא טיפלתם במיגון במשך עשרות שנים, תפנו את אלה שהם בלי מיגון

תומר גלאם:  אני כל  יום עובר בין המשפחות של הנרצחים, בוכה יחד איתם תחת נפילה של טילים

תומר גלאם:  300 טילים נפלו בתוך העיר, 168 זירות

תומר גלאם:  למה אני אחכה? אנחנו כבר ביום ה-10 ללחימה

תומר גלאם:  למי צריך לחכות? זה שלא מיגנו אותם, זו בעיה שלי? איזה תשובות יש לך לתת לאותם אנשים מסכנים שחוץ מאשר להתפלל שלא ייפול עליהם טיל אין להם שום אפשרות להישאר בחיים? בכל שידור יש פגיעות, הרוגים

תומר גלאם:  למי אני צריך לתת את התשובות? בואו תראו מה קורה אצלי במדיה

תומר גלאם:  רח"ל  חכמים גדולים, הוציאו הודעה שאשקלון קיבלה 100 מיליון לפינויים

תומר גלאם:  לא קיבלנו שקל

תומר גלאם:  אני לא מדבר על אלה שיש להם מיגון, אני לא מדבר על אלה שיש להם יכולות להתמגן,  אני מדבר על סוציו אקונומי 2 ו-3, שאתה, אדוני היושב ראש, השר וחברי הכנסת שיושבים פה מכירים לא פחות טוב ממני

תומר גלאם:  7 שנים אני צועק, אבל כל פעם מקוששים עוד החלטת ממשלה

תומר גלאם:  קיבינימט, תכניסו את אשקלון לעוטף

תומר גלאם:  אשקלון, לצערי, היא חלק מהעוטף

תומר גלאם:  הייתי מעדיף לא לקבל מכם שקל

תומר גלאם:  כל דבר מצריך איזו ועדה מזורגגת שלוקח לה שישה ימים

תומר גלאם:  שר האוצר בעצמו בא ביום שני ואמר לי להעביר חמישה מיליון שקלים במיידי, כשרק אתמול עבר הכסף

תומר גלאם:  מה זו הבירוקרטיה המטומטמת הזאת? עד איפה אפשר להגיע? אותו דבר לגבי פיצוי העסקים שעכשיו סגורים

תומר גלאם:  העיר היא עיר רפאים, יש הרס נוראי של מאות מיליוני שקלים

בצלאל סמוטריץ': הדברים שלך נוגעים ללב

בצלאל סמוטריץ':  לא נוח לי להתווכח איתך, ואתה יודע שאנחנו גם חברים, אבל זו לא החלטה שלי בתור שר אוצר

בצלאל סמוטריץ':  אתה עושה את תפקידך, זועק את זעקת תושבי עירך, אבל בסוף יושב ראש הממשלה, יושב הקבינט, יושבת מערכת הביטחון ומנהלים משק של פינוי

מיכל שיר סגמן: אתה חצי שר ביטחון

נעמה לזימי: התעקשת להיות במשרד הביטחון

תומר גלאם: משרד הביטחון נותן את האישור לזה, אבל אז באים ואומרים לי שהחבר שלי שר האוצר לא מאשר

תומר גלאם:  תגיד לי, מה אני יכול לעשות עם 60 מיליון שקל כשעלות הפינוי היא קרוב ל-300 מיליון שקל? את מי אני אוציא? איזה משפט שלמה אני אעשה? אני צריך להגיד שזה לחיים וזה למוות? דרך אגב, זה מה שקורה בבית החולים אצלי, הם מקבלים את ההחלטות לגבי מי יחיה ומי לא יחיה לפי מספר המיטות שיש להם

בצלאל סמוטריץ': סמכויותיי במשרד הביטחון נוגעות למשהו ממוקד וספציפי מאוד ביהודה ושומרון

בצלאל סמוטריץ':  מספיק עם הדמגוגיה עכשיו

בצלאל סמוטריץ':  אני מבין את הזעקה בנוגע לפינוי, אבל בסוף יושבת מערכת הביטחון ומנהלת מלחמה

בצלאל סמוטריץ':  כשיש זירה דרומית עצימה מאוד ומסתכלים על הזירה הצפונית, מנהלים משקים

בצלאל סמוטריץ':  שימו בצד את הכסף

בצלאל סמוטריץ':  אין כרגע מצוקת כסף

דבורה ביטון: רק שהכסף נשאר אצלכם

תומר גלאם: חבריי חברי הכנסת, אנחנו כרגע במלחמה

תומר גלאם:  אני את השיח שלי עושה מדם ליבי כדי לתת תשובות

תומר גלאם:  שום דמגוגיה כזאת או אחרת לא תעבוד על אף אחד

תומר גלאם:  לא של קואליציה ולא של אופוזיציה

תומר גלאם:  אתם רוצים לסייע? תסייעו בכלים שיש לכם כדי להכניס את אשקלון לעוטף

תומר גלאם:  לא באתי לפה כדי להתנגח עם שר האוצר ועם יושב ראש ועדת הכספים, באתי כדי לקבל תשובות

תומר גלאם:  הפוליטיקה כרגע לא מעניינת אותי

תומר גלאם:  ברגע שאני סופר את המתים שלי, לצערי, הפוליטיקה לא מעניינת אותי

תומר גלאם:  לא ליכוד, לא מערך, לא כחול-לבן, לא כל סיעה כזו או אחרת

בצלאל סמוטריץ': נחזור תכף לנושא הפינוי, אבל אני רוצה רגע לדבר על התמיכה במשק

בצלאל סמוטריץ':  תראו, אנחנו שבוע וקצת ללחימה

בצלאל סמוטריץ':  בעבר, כמו שאמרתי, בדרך כלל חיכו לסוף המלחמה כדי להבין השלכות ולגבש מענה

בצלאל סמוטריץ':  אחרי חודש של לחימה ב"צוק איתן" הביאו פעם ראשונה לוועדת כספים תקנות ושאלות של פיצוי עד 40 או עד 80

מירב בן ארי: אין מה להשוות את "צוק איתן" לזה

בצלאל סמוטריץ': בגלל שהאירוע עכשיו גדול יותר ומשמעותי יותר אנחנו כבר מאמצע שבוע שעבר עובדים על תכנית

בצלאל סמוטריץ':  יש ניסיון מהקורונה, יש מודלים שאנחנו מכירים כמשרד אוצר והמגזר העסקי מכיר כמגזר עסקי

בצלאל סמוטריץ':   ייקח עד 48 שעות לגבש את המתווה בצורה מדויקת, וזה יהיה מאוד קרוב למתווה האחרון שעשו בקורונה

בצלאל סמוטריץ':  יהיה מתווה ארצי לכל העסקים בארץ שייתן מענה לירידה במחזורים, להוצאות קבועות, לשכר עובדים

בצלאל סמוטריץ':  אני לא רוצה לדייק כרגע את הפרטים כי אנחנו יושבים מול משרד הכלכלה, מול השחקנים שמולם אנחנו מתנהלים במגזר העסקי

בצלאל סמוטריץ':  עוד באמצע השבוע הזה נצא עם מתווה שדורש חקיקה, כשאני מקווה שתהיה התגייסות של הכנסת על כל אגפיה באירוע הזה

בצלאל סמוטריץ':  היתרון זה שיש כבר מנגנונים שצריך לדייק אותם, כי לכל סיטואציה יש את המאפיינים הייחודיים שלה, את הצרכים הייחודיים שלה

בצלאל סמוטריץ':  זה משהו מאוד מהיר שיהיה ישים כבר מאוקטובר

בצלאל סמוטריץ':  כבר מאוקטובר נתמוך בכל המגזר העסקי

בצלאל סמוטריץ':  זה לא יהיה מענה מלא, זה לא ייתן תשובות להכל, אבל זה יהיה משהו מיידי שייתן שנייה ודאות וייתן שנייה אוויר

בצלאל סמוטריץ':  אנחנו נהיה נדיבים מאוד וגם אחראים, אנחנו נדע לאזן בין שיקולים כי אנחנו רוצים שהמשק ייפתח בכפוף למגבלות, להנחיות  פיקוד העורף

בצלאל סמוטריץ':  תהיה איזו שהיא שגרת חירום שצריך יהיה ללמוד איך לנהל אותה

בצלאל סמוטריץ':  אנחנו לא רוצים לייצר אינסנטיב שלילי למי שיכול לייצר פתרונות יצירתיים

בצלאל סמוטריץ':  אנחנו רוצים שהמשק יעבוד, כי זה נכון לכלכלה, זה נכון לחוסן הלאומי וזה נכון לכל בן אדם פרטי

בצלאל סמוטריץ':  אנחנו חייבים להתנהל באחריות פיסקלית, כי אנחנו לא יודעים כמה זמן זה ייקח, מה יהיו ההיקפים של הדבר הזה

בצלאל סמוטריץ':  חייב להיות תיאום מלא

בצלאל סמוטריץ':  הנגיד ואני בתיאום מלא בין המדיניות הפיסקלית למדיניות המוניטרית

בצלאל סמוטריץ':  אני לא מציע שנתיר עכשיו רסנים באופן מלא, כי יש עדיין אירוע עולמי, גלובאלי

בצלאל סמוטריץ':  זה שונה מקורונה, כי קורונה הייתה אירוע עולמי והיינו בסביבות ריביות אחרות לחלוטין

בצלאל סמוטריץ':  צריך לנהל כאן משהו שהוא מהיר מאוד במענים שהוא נותן

בצלאל סמוטריץ':  ברוך השם הכלכלה והמשק הישראלי נכנסו טוב לאירוע הזה

בצלאל סמוטריץ':  הכלכלה הישראלית יכולה עכשיו לתמוך את מאמצי הלחימה עד הניצחון בהקשרים הצבאיים ובהקשרים האזרחיים

בצלאל סמוטריץ':  התחלנו עם תקציב שמרני ומרוסן, עם יעד גירעון סביר מאוד, אבל עכשיו הוא ייפרץ וזה בסדר

בצלאל סמוטריץ':  אנחנו נכנסים לזה טוב, יש לנו עתודות מזומנים גדולות

בצלאל סמוטריץ':  מי שמכיר אותי יודע שאני בכלכלה מאוד שמרן

בצלאל סמוטריץ':  השמרנות הזאת משתלמת בסיטואציות כאלו

בצלאל סמוטריץ':  מעצימים עכשיו רכש של תרופות ושל ציודים, לוקחים את תרחישי הקצה הכי רעים שכולנו מתפללים ומקווים שלא יתממשו

בצלאל סמוטריץ':  מטפלים כדי שתהיה כאן תעופה, כדי שיהיו כאן אוניות שייסעו

בצלאל סמוטריץ':  למרות כל המורכבויות, הרגישויות והערבויות של הביטוחים עושים את הכל שהמשק יעבוד ותהיה רציפות תפקודית

משה גפני: אישרנו ערבות מדינה

בצלאל סמוטריץ': אתם נותנים גב מלא

בצלאל סמוטריץ':  אנחנו ערוכים לתרחישים הכי קשים

גלעד קריב: המנגנונים האלה הופעלו?     

בצלאל סמוטריץ': הופעל מענק ראשוני לרשויות בדרום, מענקים ראשונים למפונים

בצלאל סמוטריץ':  מס רכוש עובד ב-full capacity, כולל מקדמות

בצלאל סמוטריץ':  אם יש בעיות, תציפו ונפתור אותן

בצלאל סמוטריץ':         לגבי הניצולים, הוקמה מינהלת שעומד בראשה משה אדרי, איש מוכשר מאוד, מנוסה מאוד

בצלאל סמוטריץ':  ישבנו ביחד אתמול אחרי ישיבת הממשלה

בצלאל סמוטריץ':  הוא עובד כבר כמה ימים, מקבל את כל הסיוע והתמיכה

בצלאל סמוטריץ':  הוא מטפל במה שהוא הגדיר, ואני מאמץ את השם, "חבל התקומה", שזה שיקום קהילות, משפחות ויחידים

בצלאל סמוטריץ':  הוא לא מטפל בכל הפינויים של בתי המלון בכל הארץ, הוא מטפל באוכלוסיות הספציפיות של יישובי העוטף שנפגעו וצריכים בנייה מחודשת ומהירה

בצלאל סמוטריץ':  אני מתרשם שהוא איש מוכשר מאוד

בצלאל סמוטריץ':  תומר זעק קודם את זעקת הבירוקרטיה

בצלאל סמוטריץ':  כולנו זועקים אותה גם בשגרה

בצלאל סמוטריץ':  תומר, אנחנו מנסים כמה שיותר מהר, כמה שפחות בירוקרטיות, כמה שיותר לשחרר

בצלאל סמוטריץ':  אני לא כל יכול

בצלאל סמוטריץ':  מה לעשות, אני מוקף שומרי סף, וגם הם עובדים יפה

בצלאל סמוטריץ':  כולם עושים עכשיו כל מאמץ

בצלאל סמוטריץ':  אני חושב שכולם הבינו, שלכולם נפל האסימון שאנחנו באירוע אחר, שבחירום ובמלחמה צריך לעבוד אחרת

בצלאל סמוטריץ':  זה שינוי דיסקט שלמערכות לוקח להתרגל, ואני מתרשם שהמערכות מתרגלות

בצלאל סמוטריץ':  לא מתירים כל רסן, לא עושים כל מה שרוצים

בצלאל סמוטריץ':  מה שפועל זה הסיוע המיידי שנתנו בדרום, מה שפועל זה דחייה של תשלומי מע"מ

בצלאל סמוטריץ':  יש דחייה של תשלומי ביטוח לאומי, דחייה של מועדי דיווח

בצלאל סמוטריץ':  משרד המשפטים עובד עכשיו על חקיקה לגבי דחיית כל המועדים

בצלאל סמוטריץ':  אין אף אדם שיסתבך עם מס הכנסה, עם ביטוח לאומי או עם מע"מ רק כי הוא בצו 8, רק כי רואה החשבון שלו בצו 8 או כי איזה שהוא משרד ממשלתי סגור ולא נותן לו שירותים

בצלאל סמוטריץ':  הכל יידחה

בצלאל סמוטריץ':  מגבשים שורה של מענים תזרימיים

בצלאל סמוטריץ':  כבר בקרן לערבויות מדינה נתנו גרייס של שלושה חודשים, ומגדילים אותה עכשיו בעוד ארבעה מיליון שקל

בצלאל סמוטריץ':  עושים עכשיו שורה של הקלות בקרן הזאת על מנת לתת אשראי יותר טוב, יותר זמין לעסקים

בצלאל סמוטריץ':  יש שיח עם בנק ישראל כדי לראות איך רותמים את הבנקים

בצלאל סמוטריץ':  יש משהו שמתגבש עם הבנקים, רק הוא רחוק מלהיות מספק

בצלאל סמוטריץ':  הבנקים נכנסים לאירוע הזה עם כיסים מנופחים

בצלאל סמוטריץ':  עוד לא מצאנו את הדרך להכניס את היד לכיס

אורית פרקש הכהן: לא עשינו כלום בנושא הזה

בצלאל סמוטריץ': הם נכנסו עכשיו עם כיסים מלאים

בצלאל סמוטריץ':  הם חייבים להיכנס תחת האלונקה בהקשר הזה ולתת את חלקם

בצלאל סמוטריץ':  אני לא רוצה להגיד מה יקרה אם לא

בצלאל סמוטריץ':  גם הנגיד אמר שאם זה לא יעבוד בטוב זה יעבוד בחקיקה

בצלאל סמוטריץ':  זה לא כמו בעבר שהוא בלם לנו את האפשרות של חקיקה

משה גפני: אמרתי לו את זה

קטי קטרין שטרית: שר האוצר, בכל חקיקה שתביא אנחנו נתמוך ונעזור

קטי קטרין שטרית:  כדי לזרז את התהליכים נתמוך בכל חקיקה

בצלאל סמוטריץ': תנו לנו בין 24 ל-48 שעות ונצא עם מתווה מסודר, מדויק לפרטי פרטים

בצלאל סמוטריץ':  הוא יהיה כרגע כלל ארצי, הוא יהיה מוגבל

בצלאל סמוטריץ':  לעסקים שנפגעו יותר, שהמחזור נפגע יותר, הפיצוי יהיה גדול יותר

בצלאל סמוטריץ':  המתווה יהיה רוחבי לכל הארץ כמו שאנחנו מכירים מהקורונה, אנחנו לא ממציאים שום דבר

בצלאל סמוטריץ':  אנחנו עובדים על זה בכל הכוח

משה גפני: אני מבקש שהתכנית שאתה מדבר עליה תהיה תוך יום או יומיים

בצלאל סמוטריץ': נלבן אותה איתך לפני

משה גפני: לא

משה גפני:  אני מבקש להקים צוות מהוועדה שיהיה מורכב מנציגי הקואליציה והאופוזיציה שיעקוב אחרי הדברים האלה

משה גפני:  אני אבקש את התכנית הזאת כדי לעקוב אחריה

משה גפני:  אנחנו, לצערנו הרב, למודי ניסיון מכל מה שהיה

בצלאל סמוטריץ': אני בעד

משה גפני: תומר גלאם, דיברת איתי אתמול

משה גפני:  הצעקות שלך צודקות

משה גפני:  הכנסת איתך

משה גפני:  כל הדיונים שהיו על אשקלון היו איתך, רק  הם לא הביאו את זה לידי ביטוי

משה גפני:  אתה יכול להגיד מה אתה מבקש שהממשלה תעשה?     

תומר גלאם: במיידי, כדי לקצר את הבירוקרטיה, תגדירו את אשקלון

תומר גלאם:  הרי זה לא סוד, זו העיר הכי מאוימת במדינת ישראל, הכי מטווחת במדינת ישראל

תומר גלאם:  יש דברים שאפילו לא מצריכים חקיקה

תומר גלאם:  אתה ושר האוצר יכולים להגדיר במיידית את אשקלון כיישוב ספר

שגית אפיק: אתה מתכוון לחוק מס רכוש?     

בצלאל סמוטריץ': את הישיר הוא מקבל

בצלאל סמוטריץ':  הוא מדבר על העקיף

תומר גלאם: כן

תומר גלאם:  הרי לא יכול להיות מצב שהעיר שלי במלחמה והיא תקבל את אותן הטבות או את אותן הקלות שמקבלים בתל אביב

תומר גלאם:  לא יכול להיות שאני מקצה עכשיו עשרות מיליוני שקלים מתוך הרשות רק כי המדינה לא עשתה את זה, אפילו אם זה כדי לקנות אפודים לשוטרים ולחיילים אצלי בזירות

תומר גלאם:  עיני לא צרה באף אחד, כולם צריכים לקבל את הפיצויים, אבל אם אשקלון במלחמה, תגדירו אותה כבמלחמה, תעשו הוראת שעה עד שתקבלו החלטה להכניס אותה לקו השבע

תומר גלאם:  אנחנו במרחק 7

תומר גלאם: 200

תומר גלאם:  הורידו את ה-200 בשנת 1999 כדי שלא יקבלו

תומר גלאם:  נוצרה עכשיו סיטואציה שאת כל מה שאני צריך אני צריך להביא לוועדה

תומר גלאם:  גם אם השר רוצה לעזור, והוא רוצה לעזור, וגם אם אתה והשרים רוצים לעזור, לא נותנים להם לעזור, אומרים להם: "לא, הוא לא יישוב ספר, הוא לא נגב וגליל, הוא לא אזור עדיפות א'", ובגלל זה אנחנו משלמים מחיר

משה גפני: אלי דלל, בבקשה

אליהו דלל: אדוני היושב ראש, אדוני שר האוצר, ראשית תנחומיי למשפחות הנרצחים, תפילה לשלום החטופים ורפואה שלמה לנפגעים

אליהו דלל:  אנחנו בשעת משבר גדול

אליהו דלל:  שר האוצר, ציינת שזה תרחיש קצה

אליהו דלל:  בתור אחד ששולט על כל הנושא הכלכלי יש לך את היכולת ואת האפשרות לקחת חלק גדול מהתקציבים למען אזרחי ישראל, למען חיילי צה"ל, מאותם משרדים שאולי לא צריכים אותם היום

אליהו דלל:  נמצאים היום מאות אלפי חיילי מילואים שעזבו את הבית

אליהו דלל:  אנחנו צריכים לתת להם את השקט הנפשי כדי שהמשפחות שלהם יוכלו לתפקד

אליהו דלל:  חלק מאותם חיילי מילואים הם עצמאים שסגרו חנויות, סגרו עסקים, שיש להם גם עובדים

אליהו דלל:  משרד האוצר צריך להתנהג היום כמו בקורונה – לעזוב חלק מהבירוקרטיה, רק אחר כך להתחשבן

אליהו דלל:  אנחנו נמצאים אצל המשפחות, נמצאים בשטח, אבל לנו, חברי הכנסת, אין יכולת ביצוע

אליהו דלל:  אנשים זקוקים היום לסעד ולסיוע כספי

אליהו דלל:  יש אנשים שסגרו להם חשבונות בנקים

אליהו דלל:  אני יודע שאתה יודע ומסוגל, אני מכיר אותך מתפקידים אחרים, לקחת את הפיקוד כדי לטפל בנושא הזה

אליהו דלל:  תודה רבה לך

משה גפני: תודה

משה גפני:  קארין אלהרר, בקשה

קארין אלהרר: עולות הרבה דרישות בנוגע לפינויים של אנשים עם צרכים מיוחדים, גם כאלה שלא מוגדרים

קארין אלהרר:   ביליתי בשבוע האחרון רק בפינוי של אנשים

קארין אלהרר:  יש עמותות שנרתמו, רק שנגמר להם התקציב

קארין אלהרר:  מדובר באנשים בעלי צרכים מיוחדים בלי ממ"ד

קארין אלהרר:  יש הרבה מאוד דירות ובתים שקיבלו טופס 4

קארין אלהרר:  אפשר לפנות לבעלים ולשאול אותם אם הם היו מוכנים תמורת תשלום של המדינה לסייע בעניין הזה, כי אני מבינה שאוטוטו נגמרים המקומות בבתי המלון

קארין אלהרר:  אתה אומר שאין בעיה תקציבית, יש בעיה של מקום

קארין אלהרר:  הדירות החדשות והבתים החדשים הם עם ממ"דים

קארין אלהרר:  צריך לעשות תעדוף מהבחינה של איפה לשים אנשים

משה גפני: תודה רבה

משה גפני:  ינון אזולאי, בקשה

ינון אזולאי: תודה רבה, אדוני היושב ראש

ינון אזולאי:  כולנו משתתפים בצערן של משפחות הנרצחים שאנחנו עוברים בבתים שלהן והלב נקרע

ינון אזולאי:  אנחנו מתפללים על החטופים שיחזרו ועל חיילי צה"ל שהקדוש ברוך הוא ישמור עליהם

ינון אזולאי:      תומר גלאם צודק

ינון אזולאי:  אי אפשר אפילו להסתכל לו בעיניים, כי הוא כל פעם בא והתריע על העניין הזה

ינון אזולאי:  צריך להגדיר אותו כיישוב ספר

ינון אזולאי:  אני יודע שיצעקו אחר כך - אם אני מגדיר אותו כיישוב ספר, אז יש גם את אופקים, את נתיבות, את מרחבים

ינון אזולאי:  גם אותם צריך להגדיר

ינון אזולאי:  אמנם אני גר באשדוד, אבל אני רואה את מה שהם חוטפים

ינון אזולאי:  לא נשכח מה קרה באופקים

ינון אזולאי:  לא צריך להיזכר בהם רק כשפוגעים בהם

ינון אזולאי:  הם באים וצועקים פה כל השנה

ינון אזולאי:  כל פעם כשאנחנו נמצאים שם אנחנו מקבלים טלפונים

ינון אזולאי:  אם אנחנו עכשיו לא נעשה את זה, יום למחרת זה לא יקרה

ינון אזולאי:  יש פינויים, והפינויים הם חשובים, אבל את אלה שאין להם מרחבים מוגנים צריך לפנות לפני הכל

קארין אלהרר: דחוף

ינון אזולאי: צריך לפנות אותם, הם נמצאים בסכנה

ינון אזולאי:  ראיתי ילדים שרצים כי הם לא יודעים איפה להתחבא, ראיתי את האימהות רצות עם התינוקות כי הן  לא יודעות איפה להתחבא, ואנחנו רואים אנשים מבוגרים ובעלי מוגבלויות שלא מצליחים לצאת

ינון אזולאי:  מה, אחר כך נצטרך לבוא לאסוף אותם? ואז מה יקרה? מה נגיד?    אני לא ארחיב בעניין העסקים, כי אני יודע שיש פה אנשים שמייצגים את העסקים והם ידברו, אבל אני רק אומר שאם הולכים על מתווה של קורונה, צריך ללמוד לקחים מהפעם הקודמת

ינון אזולאי:  אז באו לפה עם אחוזים, עם כל מיני חישובים שרואי החשבון הגדולים שישבו פה לא מבינים עד היום איך להתעסק עם זה

דבורה ביטון: אחר כך לקחו להם את זה

ינון אזולאי: אחר כך ישימו להם עיקולים

ינון אזולאי:  אדוני השר, העיקולים האלה נמצאים עד היום על אותם אנשים עם ההחזרים של הקורונה

ינון אזולאי:  את העיקולים עכשיו על התושבים בדרום - -     

בצלאל סמוטריץ': בוטלו בשבוע שעבר

בצלאל סמוטריץ':  אין הליכי אכיפה של רשות המסים

בצלאל סמוטריץ':  יומיים אחרי המלחמה פתחנו מוקד מיוחד למשרתי צו 8

בצלאל סמוטריץ':  אני לא עכשיו מתיר את כל העיקולים שהיו לפני

ינון אזולאי: לא על זה אנחנו מדברים

בצלאל סמוטריץ': אין שום הליכי אכיפה חדשים

משה גפני: אם נקבל תלונות בעניין הזה, נעביר

ינון אזולאי: בשבוע שעבר הייתה פנייה לשר על כל הסיפור שמייבאים ביגוד לתרומות ותוך כדי צריך לשלם מס

ינון אזולאי:  השר הקים ועדה מיוחדת

ינון אזולאי:  אולי צריך לזרז אותה, זה דבר חשוב

ינון אזולאי:       בעורף נמצאים אנשי זק"א שעושים עבודת קודש

ינון אזולאי:  גם להם יש פצועים

ינון אזולאי:  אני מתנדב באיחוד הצלה ואני יודע שגם אצלנו יש הרוגים, יש פצועים קשה

ינון אזולאי:  אסור לשכוח אותם יום אחרי, כי גם הם באים בהתנדבות ונותנים את הנשמה

ינון אזולאי:  הם מפסידים עשרות ומאות מיליונים

ינון אזולאי:  כבוד השר, צריך גם עליהם  לשים את הדגש, לראות איך אפשר לסייע

ינון אזולאי:  כשמדברים על פיצויים, צרך להסתכל גם על אנשי זק"א וגם על מתנדבי איחוד הצלה שבאים ועושים

משה גפני: לא רק איחוד הצלה, גם מד"א לא בפנים

ינון אזולאי: גם מד"א, כי למד"א נהרג נהג אמבולנס שהציל חיים

ינון אזולאי:  לכולם יש הרוגים ופצועים

ינון אזולאי:  צריך לתת לכולם

משה גפני: אני מסכים

בצלאל סמוטריץ': במה הם לא נמצאים?     

משה גפני: כשנגיד בנק ישראל מדבר על זה שצריך לתת לחיילי המילואים, הוא לא מזכיר את כוחות החילוץ

ינון אזולאי: גם כארגון צריך לעזור להם, כי הם הוציאו עכשיו מאות מיליונים

משה גפני: תודה רבה

משה גפני:  ולדימיר בליאק, בקשה

ולדימיר בליאק: אנחנו מתכנסים, לדעתי ,שלושה, ארבעה ימים באיחור

ולדימיר בליאק:  הוועדה הזאת חייבת להתכנס כל יום

משה גפני: אני עבדתי כל הימים האלה מול משרדי הממשלה

ולדימיר בליאק: אני תומך בהצעה שלך להקים צוות שיהיה מורכב מחברי קואליציה וחברי אופוזיציה

משה גפני: כן, זה מה שאני רוצה לעשות

ולדימיר בליאק: לגבי הפיצויים לתושבי הדרום, אני חושב שאנחנו באירוע אחר

ולדימיר בליאק:  אתה דיברת על שינוי הדיסקט

ולדימיר בליאק:  אנחנו לא בהפוגה ולא בהתרעננות

ולדימיר בליאק:  התושבים האלה, לצערי, לא יחזרו למקומות האלה בקרוב, לכן אנחנו חייבים לייצר להם פתרונות ארוכי טווח בדיור, בתעסוקה, בסיוע במחייה

ולדימיר בליאק:  המענק הכספי הראשוני של 1,000 שקל לאדם הוא לגמרי לא מספק

ולדימיר בליאק:  אנחנו חייבים לשנות את החוק כך שכל הניצולים שלא נחשבים היום לנפגעי פעולות איבה ייכנסו למסגרת החוק ויקבלו את כל הזכויות

ולדימיר בליאק:  זו חקיקה שהיא די פשוטה ומהירה, ואני מציע לקדם אותה מטעם הוועדה

ולדימיר בליאק:       אני מצטרף לגמרי לדבריו של ראש העיר אשקלון

ולדימיר בליאק:  אנחנו חייבים לחזק את העיר, לחזק את התושבים במעשים, בתקציבים, לא רק במילים

ולדימיר בליאק:  הגיע הזמן

ולדימיר בליאק:  אנחנו בזבזנו הרבה זמן בנושא הזה

ולדימיר בליאק:  הבטחנו, אבל לא עמדנו בזה

ולדימיר בליאק:  זה הזמן להציל את התושבים, לתמוך בתושבים, וכפי שינון אמר, להגדיר את העיר כיישוב ספר, עם כל המשתמע מכך

ולדימיר בליאק:      לגבי העצמאים, יש לנו את המתווה של צוק איתן שעבד מצוין בשנת 2014, יש חלקים מהמתווים שעבדו מצוין בתקופת הקורונה

ולדימיר בליאק:  אני מדבר על פיצוי לעסקים, על הלוואות בערבות המדינה בהליך מהיר, על הקפאה של החזרי הלוואות קיימות, על הקלות בתשלומים לרשויות המקומיות שזה בעיקר בארנונה

בצלאל סמוטריץ': בוטלה הארנונה בדרום

ולדימיר בליאק: אנחנו נצטרך לחזור לאפשרות להוציא עובדים קבועים לחופשה ללא תשלום בחלק מהעסקים

ולדימיר בליאק:       דיברת על הדחייה של הדיווחים, אבל את הביטוח הלאומי דחו רק לטווח של 40 קילומטרים ולא כללו בו את אולמות האירועים

ולדימיר בליאק:  חייבים להרחיב את זה לענפים נוספים ולהגדיל את הטווח

ולדימיר בליאק:       אנחנו ניכנס, מעבר לעניין של העסקים, למשבר של משקי בית

ולדימיר בליאק:  זה הזמן לחשוב על הקמת הקרן למשקי בית

ולדימיר בליאק:  אנחנו חייבים להבטיח את הרציפות של פעילות ענף הבנייה בחשיפה שיש לו לאשראי

ולדימיר בליאק:  אם לא נבטיח את הרציפות, אנחנו עלולים להיכנס למשבר מאוד מאוד משמעותי גם בתחום הפיננסי וגם מעבר לזה

בצלאל סמוטריץ':   החשש הוא חשש מהותי, הוא לא חשש של אשראי

ולדימיר בליאק: 70,000 עובדים מעזה ומהרשות זה ברור, אבל יש גם ערבים ישראלים

ולדימיר בליאק:  אני יודע שראשי הרשויות לא מאפשרים היום לאתרים להיפתח, גם אם האתר יכול לעמוד במגבלות של פיקוד העורף

ולדימיר בליאק:  אני מבקש שתבדוק את זה

ולדימיר בליאק:  אפילו לשמר את הפעילות ברמה של 20%,30%

ולדימיר בליאק:       קראתי אתמול את המתווה שפורסם בשעות הלילה על ידי הנגיד והמפקח

ולדימיר בליאק:  אני מציע לערוך דיון נפרד בנושא הזה

ולדימיר בליאק:  אמנם זה מתווה טוב, אבל הוא לא מספק

ולדימיר בליאק:       ביקשתי ביום חמישי להקפיא את הביצוע של ההסכמים הקואליציוניים ושמחתי אתמול בערב לקרוא את המכתב של בכירי האוצר שמקפיא אותם, אבל בכל זאת יש לי שתי שאלות

ולדימיר בליאק:  מתוך 14 מיליארד שקל של כספים קואליציוניים, מה הסכום שטרם הוקצה או מומש? מתוך ההסכמים הקואליציוניים, מה הסכום שהוקצה ומומש מאז פרוץ הלחימה ועד היום?     

משה גפני: תודה רבה

משה גפני:  שי אהרונוביץ, מנהל רשות המסים

משה גפני:  רשות המסים מהווה גורם מאוד משמעותי בעניין

תומר גלאם: 	רשות המסים עושה עבודת קודש בעיר אשקלון, דבר שלא היה בעבר

תומר גלאם:  הם מגיעים לכל זירה ועושים הכל כדי לעזור בפינויים ובכל מה שצריך

תומר גלאם:  הם לוחמים אמיתיים

יצחק אהרונוביץ': 	רשות המסים נכנסה לפעולה כבר ב-7 באוקטובר

יצחק אהרונוביץ':  כבר בשעה 12:00 נפתח מוקד נזק ישיר באשקלון וברמת גן

יצחק אהרונוביץ':  כבר בשעות הראשונות הבנו את גודל האירוע ומה הולך להתרחש

יצחק אהרונוביץ':  המוקדים עובדים מאז ללא הפסקה, למעט מספר שעות קטן בלילה

יצחק אהרונוביץ':  עיבינו את כל הנושא של המענה הטלפוני, כולל בשבת

יצחק אהרונוביץ':  פתחנו מוקד טלפוני בירושלים, הרחבנו את שעות הפעילות של המענה הטלפוני מ-08:00 בבוקר עד השעה 19:00 בערב, ונבחן אם תהיה דרישה גם מעבר לכך

יצחק אהרונוביץ':  הוספנו קרוב ל-200 עובדים לרשות המסים בנוסף לעובדים של קרן הפיצויים שעבדו

יצחק אהרונוביץ':  צירפנו עוד שמאים

יצחק אהרונוביץ':  הייתה היענות של שמאים נוספים להצטרף כפרילנסרים כדי שנוכל לבצע את הערכות השווי של הנזקים שהיו

יצחק אהרונוביץ':       	לאזור העוטף עוד לא הגענו כדי לבחון את הנזקים בגלל שההגעה לשם דורשת את אישור הצבא

יצחק אהרונוביץ':  אנחנו מתארגנים לבצע את הערכות בימים הקרובים בצורות כאלו ואחרות

יצחק אהרונוביץ':  אם נוכל להיכנס לשם ביחד עם הצבא, נגיע לשם

יצחק אהרונוביץ':  ננסה לבצע גם באמצעות בדיקת תצלומי אוויר, כדי שנוכל לתת לאותם ניזוקים מקדמות על חשבון הנזק הישיר שמגיע להם

יצחק אהרונוביץ':       במוקד באשקלון יש קרוב ל-40 צוותים שמידי יום מסייעים, מנסים להגיע עד כמה שניתן לניזוקים

יצחק אהרונוביץ':  אמיר דהן, מנהל קרן הפיצויים, אמר לי שהוא ייצור מתווה עם ראש העיר כדי שיהיו חברות קבלניות שיועסקו על ידי העירייה ואחר כך נשפה אותה

יצחק אהרונוביץ':  הן תוכלנה לתת מענה מהיר לנזקים

יצחק אהרונוביץ':  יש גם מגעים עם חברת עמידר

משה גפני: בחקלאות אתם מטפלים?     

יצחק אהרונוביץ': 	כבר אני אגיע לנזק העקיף

יצחק אהרונוביץ':  כרגע אנחנו בנזקים הישירים

קארין אלהרר: זה נזק ישיר

בצלאל סמוטריץ': אם הפרה מתה, זה נזק ישיר

קארין אלהרר: אני מדברת על אלה 

קארין אלהרר:  בנתיב העשרה יש בעיות

משה גפני: הוא לא עובד עכשיו

משה גפני:  הוא יוציא הוצאות שלא יהיה מי שישלם לו עליהן

משה גפני:  בסוף ייבאו את זה מחו"ל

יצחק אהרונוביץ': מנהל קרן הפיצויים בנה צוות שיטפל בצורה ממוקדת בעוטף

יצחק אהרונוביץ':  אנחנו נגיע גם לאנשים שנמצאים בבתי המלון, כדי להתחיל לבדוק מה היו הנזקים ולתת עד כמה שניתן מהר מקדמות על הנזק הישיר ועל הנזק העקיף

קטי קטרין שטרית: תנו רשימה של אנשי קשר

בצלאל סמוטריץ': יש מוקד

קארין אלהרר: המוקד לא עובד

יצחק אהרונוביץ': עד עתה קיבלנו מעל 11,000 בקשות על נזקים

יצחק אהרונוביץ':  אנחנו מנסים להגיע לכולם, למפות את הנזקים ולהתחיל לשלם

יצחק אהרונוביץ':  נושא העוטף הוא במוקד הטיפול שלנו

יצחק אהרונוביץ':  קרן הפיצויים מינתה צוות מיוחד, גדול, כדי לתת מענה גם לנזקים הישירים וגם לנזקים העקיפים

יצחק אהרונוביץ':  אנחנו מבינים את גודל האירוע, אנחנו נתחיל להזרים את המקדמות על הנזקים האלה

יצחק אהרונוביץ':  רשות המסים פתחה אתמול את האפליקציה של המענק שהממשלה החליטה עליו, כאשר מאתמול יש לנו כבר מעל 8,000 פניות

ולדימיר בליאק: תוך כמה זמן הכסף יעבור?         

יצחק אהרונוביץ': תוך שלושה ימים מיום הגשת הפנייה

יצחק אהרונוביץ':  אנחנו יודעים שיש אנשים שאיבדו את תעודות הזהות, לכן ההזדהות נעשית מהבוקר באמצעות חשבון בנק בלבד

יצחק אהרונוביץ':  בודקים שחשבון הבנק הוא של הפונה, של הניזוק, ואז מעבירים לו את זה

יצחק אהרונוביץ':  אנחנו נשתדל להגיע מחר עם האנשים שלנו למקומות שבהם נמצאים הניזוקים

קארין אלהרר: זה הכי חשוב

יצחק אהרונוביץ': יש אנשים שלא הצליחו למלא, לכן מחר הצוותים של קרן הפיצויים יגיעו לשם

יצחק אהרונוביץ':  אני רוצה להגיד תודה למירי סביון, המשנה, שאחראית על הנושא של קרן הפיצויים, לאמיר דהן ולאנשים שעובדים בלי הפסקה, למעט שעתיים, שלוש בשעות הלילה

יצחק אהרונוביץ':  אנחנו פה לטובת הציבור כדי לעשות את הדברים כמו שנתבקש

קארין אלהרר: אדוני היו"ר, הכי חשוב לעשות reaching out לאנשים

בצלאל סמוטריץ': הם הולכים לבתי המלון

משה גפני: דבי ביטון, בקשה

דבורה ביטון: אני אפתח בתנחומיי למשפחות הנרצחים, בהחלמה מהירה לפצועים ובתפילה שהחטופים והנעדרים יחזרו שלמים ובריאים הביתה

דבורה ביטון:  כבוד השר, כמי שמתגוררת בשדרות, כמפונה, כאחת שביתה היה עטוף בצלפים, כאחת שכמעט נטבחה בכפר עזה, אני מצדדת ומתחברת לכל מילה שנאמרה כאן

דבורה ביטון:        אני מאבדת את הסבלנות בנוגע לחזירות של הבנקים שלא נרתמים בשעות כאלו קשות

משה גפני: נרתמים, אבל לא מספיק

דבורה ביטון: בתי היא עורכת דין מכפר עזה

דבורה ביטון:  לפני שהייתי חברת כנסת היא עבדה איתי

דבורה ביטון:  היא פתחה משרד, ויש לה מחזורים יפים

דבורה ביטון:  אני מזכירה לכם שהאירוע קרה כשאנחנו בחופשת חול המועד ולא היה זמן להפקיד כספים

דבורה ביטון:  על חריגה של 5,000 שקל היא קיבלה היום הודעה: "לא מכבדים לך 563, לא מכבדים לך 1,379"

דבורה ביטון:  הסיפור הוא לא הסיפור של הבת שלי, הסיפור הוא של אנשי העוטף שנגנבו להם כספים

דבורה ביטון:  תראה את הבנקים החזירים האלה

דבורה ביטון:  אנשים ואזרחים תורמים, אבל אנחנו לא יודעים לתת תשובות

דבורה ביטון:  כולם שם במצב רגשי, שדדו אותם, הם יצאו בלי פרוטה

דבורה ביטון:  הם צריכים לחיות על נדבות? חברים, תתעוררו, תפקידו להם כסף, אחר כך תתחשבנו

דבורה ביטון:  תכניסו כסף לחשבונות, אחר כך תעשו את הרף הנכון

דבורה ביטון:  לאנשים האלה תורמים בגדים

דבורה ביטון:  תגידו, מידה 10 לילד בן 13 זה נורמאלי? שימו להם כסף בחשבונות, אחר כך תדרגו, כשמי שצריך יחזיר

דבורה ביטון:  תנו להם לחיות

משה גפני: תודה

משה גפני:  רון תומר, בקשה

רונן צור: חזרתי אתמול מסיור במפעלים בעוטף

רונן צור:  אני גאה להגיד שלמרות כל הקושי המפעלים שלנו עובדים בכל הכוח

רונן צור:  לא פשוט, לא קל, כי יש בעיה מאוד קשה עם הנושא של עובדים שמפחדים להגיע למקומות עבודה

רונן צור:  משרד הביטחון משתף איתנו פעולה כדי לייצר אבטחה, אבל עדיין צריך לתת פתרונות מאוד דחופים

רונן צור:  השאלה איך אנחנו מביאים את העובדים שצריך לפנות מאזורים מסוימים למקומות עבודה שחייבים לעבוד כדי שאזרחי ישראל יקבלו את כל שנדרש

רונן צור:       שר האוצר, התכנית שפרסמתם אתמול היא אמנם כללית מאוד אבל בכיוון הנכון

רונן צור:  אנשי אגף התקציבים מדברים על לתת אותה לעסקים עד 100 מיליון שקל

רונן צור:  ברור שצריך לעזור לקטנים ובינוניים, אבל מה יעשה בעל מפעל בגליל שמספק לענף הבנייה לוחות גבס ומעסיק 700 עובדים? עכשיו ענף הבנייה עצר

רונן צור:  מה הוא יעשה עם 700 העובדים שלו? אני כבר לא מדבר על מפעלים באשקלון שמעסיקים מאות עובדים והמחזורים שלהם גבוהים

רונן צור:  חייבים לתת פתרון רוחבי

רונן צור:  ליבי עם העצמאי הקטן שלא גומר את החודש, אבל לא תרצו להתחלף עם אדם שצריך לשלם 700 משכורות

רונן צור:      חייבים לתת פתרון לשוק העבודה, כי העורף נפגע קשה ויש לנו בעיה של עובדים

רונן צור:  אנחנו מנסים לגייס ולהביא עובדים, אבל צריך שיהיו פתרונות מחוץ לקופסה, כמו לנייד עובדים בין מקומות עבודה בלי לפגוע בתנאים שלהם

רונן צור:  אם יש מפעל אחד שלא עובד, צריך שמפעל אחר יוכל לקבל את העובדים שלו בינתיים

בצלאל סמוטריץ': זה לא משהו של הממשלה, זה בתוך המפעלים

רונן צור: אני לא יכול להעביר עובדים למשך חודש בלי לפטר ובלי להזיז

רונן צור:  יש חוקי עבודה

בצלאל סמוטריץ': שני המפעלים מתאמים ביניהם

רונן צור: זה מורכב הרבה יותר

רונן צור:  למפעלים שנמצאים בעוטף אין עדיין גישה

רונן צור:  ליד מרדכי יש מלאים שאי אפשר להוציא

רונן צור:  נירלט נפגע, והמנהלים לא יודעים אם הוא יוכל לחזור לעבוד או לא

רונן צור:       בנושא של הרגולציה, אם זה אישורים וכו', את הכל צריך להאריך

רונן צור:  חלק עשו, אבל לא הכל

רונן צור:  דחיית מע"מ מאוד חשובה, הבעיה שזה עד שני מיליון שקל ועסקים גדולים עדיין יצטרכו לשלם את המע"מ

בצלאל סמוטריץ': מחזור של עד 50 מיליון שקל

רונן צור: אני מדבר איתך, כבוד השר, על מפעל שעושה רק 300 מיליון

רונן צור:  כולם היום נמצאים במצב שהם מלאים בהלוואות מול הבנקים

רונן צור:  תזכרו שאנחנו לא בקורונה היום, שיש לנו היום ריבית גבוהה מאוד ואין לנו חל"ת

רונן צור:  אני מבין את הבעיה של החל"ת וחושב שיצטרכו לעשות מנגנון שיאפשר לבעלי המפעלים והעסקים לעשות חל"ת סלקטיבי, אבל כרגע צריך לשלם לעובדים ויש ריביות גבוהות שצריך להמשיך לשלם עליהן

רונן צור:  כמה שליבי על הקטנים, תזכרו מה זה שצריך לשלם 700 משכורות

רונן צור:  אנחנו נשלם לעובדים שלנו גם אם אין לנו כי הם סובלים פי אלף, אבל צריך שיהיה איזון

רונן צור:        בנושא של הנמלים, ואני עכשיו נמצא מול החשכ"ל על הדבר הזה, יש עלויות שגדלות

בצלאל סמוטריץ': אני מציע לא להעלות את נושא הנמלים כדי לא לייצר אסקלציה

בצלאל סמוטריץ':  אנחנו מכירים את הבעיה, מטפלים בה

רונן צור: להלוואות בחסות מדינה יש מנגנונים אבל גם הם עד 100 מיליון

רונן צור:  צריך, כמו בקורונה, לפתוח שני מסלולים: עד 400 מיליון ומעל 400 מיליון, כי מחנק אשראי הוא נושא מאוד גדול

רונן צור:       הנושא האחרון, הקדמת תשלומי ממשלה

רונן צור:  יש לא מעט כסף שהממשלה היום חייבת לפי השוטף פלוס

בצלאל סמוטריץ': ניתנה הנחיה

רונן צור: עשו את זה רק לקטנים

רונן צור:  זה חשוב לקטנים, אבל צריך לתת את זה לכולם

משה גפני: איימן עודה, בקשה

איימן עודה: כבוד היושב ראש, במידה והאוצר יצליח להביא תכנית שכוללת שלוש נקודות עיקריות, התכנית צריכה להיות מיידית, כלומר כבר השבוע, ואפשר שנצביע עליה ביום רביעי, מחרתיים

איימן עודה:  אפילו אם נצטרך להגיע במיוחד ביום חמישי, נגיע במיוחד

איימן עודה:  הדגש בתכנית צריך להיות לגבי העסקים הקטנים והבינוניים כך שתינתן להם נזילות ראויה ודחיית מיסים והוצאות

איימן עודה:  במידה וכל המרכיבים האלה יהיו קיימים, גם אנחנו  בסיעת חד"ש-תע"ל נתמוך בהצעה הזאת

משה גפני: רועי כהן, נשיא לה"ב, בקשה

רועי כהן: אדוני השר, שיתוף הפעולה הוא קריטי בין המגזר העסקי לבין משרד האוצר והכלכלה

רועי כהן:  דיבר פה רון תומר על הנושא של עסקים גדולים, של מפעלים גדולים, וכבודם במקומם מונח, אבל אדוני השר, ראיתי שבתכנית הסיוע הכלכלית "חרבות הברזל" ושבתכנית הסיוע של משרד הכלכלה אין מילה אחת על ציבור העצמאים

רועי כהן:  על 600,000 איש שקמים בבוקר, לובשים שכפ"צ אין מילה

רועי כהן:  יש הוצאות קבועות ואין דמי קיום

בצלאל סמוטריץ': לא פרסמנו את המתווה

בצלאל סמוטריץ':  העצמאים  מקבלים בתכנית שלנו את המענה הכי גדול

בצלאל סמוטריץ':  רון תומר צודק שיש כרגע פער דווקא בכל מה שנוגע לעסקים גדולים ומפעלים, וגם בזה נצטרך להתעסק, אבל העצמאים יקבלו כרגע את הטיפול כיוון שהם באופן טבעי עסקים יותר קטנים - -     

רועי כהן: אתה מדבר על עסקים

בצלאל סמוטריץ': העצמאים יקבלו את הטיפול הכי גדול

בצלאל סמוטריץ':  אין דבר כזה בלי תנאים, לכן מספיק עם דמגוגיה

בצלאל סמוטריץ':  יהיו תנאים פשוטים, קלים ומאפשרים כך מי שצריך יותר יקבל יותר ומי שצריך פחות יקבל פחות

בצלאל סמוטריץ':  לעצמאים יהיה יותר קל כי יש להם את דמי הקיום כמו שהיה בעבר

בצלאל סמוטריץ':  אני מזכיר שעצמאים שמשרתים במילואים מקבלים תוספת של 25% על המחזור, כשאת זה אחרים לא מקבלים

רועי כהן: זה בזכות עבדך הנאמן

בצלאל סמוטריץ': זה עבדך הנאמן וגם קצת עבדך הנאמן בגרסאות קודמות

בצלאל סמוטריץ':  אתם יכולים להיות הרבה יותר רגועים

בצלאל סמוטריץ':  האתגר היותר גדול שלנו יהיה דווקא במקומות היותר גדולים שנצטרך לתת להם מענה

ולדימיר בליאק: אנחנו נשב פה יום ולילה כדי לדייק את המתווה

רועי כהן: בעל המוסך שהעובד שלו יצא למילואים עדיין צריך לשלם לו את השכר

בצלאל סמוטריץ': לא

רועי כהן: אנחנו נצטרך לתת אשראי למדינה

בצלאל סמוטריץ': כשהעובדים הולכים למילואים, בדרך כלל המעסיק מקבל את התשלום אחרי המילואים, אבל פה אנחנו רוצים בסוף החודש או בתחילת חודש נובמבר להעביר את הכסף לעצמאי ששילם את אותה משכורת של אותו מילואימניק עם צו 8 או לאותו מילואימניק עצמו אם הוא עצמאי

בצלאל סמוטריץ':  אנחנו מטפלים עכשיו יותר מהר מאשר בכל אירוע אחר שהיה במדינת ישראל

בצלאל סמוטריץ':  לא יהיה מענה מושלם להכל מ-day one, אבל ניתן חבילה ראשונה מאוד מהירה, מאוד מקיפה

משה גפני: נירה שפק, בקשה

נירה שפק: ביום שבת בשעה 06:00 בבוקר נכנסו אלינו מחבלים, כאשר כל מה שקרה מהרגע ההוא חייב טיפול במיידי

נירה שפק:  אני רוצה לנצל את הידע שיש לי, את זה שהייתי בפנים כל הימים, את ההיכרות שלי גם איתכם בוועדה ובכלל כדי לדבר על מספר דברים שלא דיברו עליהם כאן וחייבים להיעשות עכשיו

נירה שפק:  הבקשה הראשונה שלי מכולם, וזה לא קשור לוועדת כספים, היא להפסיק להשתמש במילה "הפגה"

נירה שפק:  אנחנו לא בהפגה

נירה שפק:  אני לא יצאתי להפגה, אני לא בהתרעננות, וכנראה גם לא אהיה רעננה בימים הקרובים

נירה שפק:  אני דורשת לא להשתמש במילים האלו

נירה שפק:       את מה שיש לי לגבי הביטחון אני אומר בנפרד

נירה שפק:  אני רוצה לפנות אליכם, כבוד היושב ראש ושר האוצר, ולהגיד לכם מה ראיתי בעיניים, להגיד במה אין לנו עד עכשיו מענה

נירה שפק:  הדבר הראשון שאני רוצה לדבר עליו זה המענה המיידי, הבסיסי, וזה אוכל

נירה שפק:  לא יכול להיות שנקבל הודעה שבמלונות לא תהיה ארוחת צוהריים

נירה שפק:  אתמול קיבלתי הודעה משר האוצר שתהיה ארוחת צוהריים, לכן נא לוודא שזה אכן קורה

נירה שפק:  הדבר השני, תדאגו למענה בלילה

נירה שפק:  אנשים מסתובבים כמו זומבים בלילה

נירה שפק:  צריך שתהיה פינה של אוכל מנחם בלילה

נירה שפק:  הדבר השלישי זה לינה

נירה שפק:  לנו, לתושבים של היישובים, יש חדרים, אבל זה שיש שני זוגות ביחד מאותה משפחה לא מאפשר לבכות ולהתאבל בלילה

נירה שפק:  אנחנו נשארים עכשיו במצב הזה, אבל אנחנו רוצים שתכירו את זה

נירה שפק:  אפשר להכשיר קרקע ולשים קרווילות כדי שיהיו עוד מקומות

נירה שפק:  בשפיים יש שטחים חקלאיים כך שאפשר לייצר משהו

נירה שפק:  אנחנו יודעים שתמונת המצב יכולה להתרחב ולהיות יותר גרועה, לכן אני מבקשת לבחון אפשרות של יבילים, כאשר לא חייב שהם יהיו ממוגנים

נירה שפק:  אני נמצאת בקומה שלישית לא ממוגנת וצריכה לרוץ עד לחדר האוכל בשעת אזעקה, אבל לפחות יש לי מקום לאכול, לישון, להתקלח ולהתחבא קצת מכמות האנשים שמגיעים לכאן

נירה שפק:       אנחנו עכשיו בשעון חול שהולך ומתקצר בשני תחומים: הפיזי והנפשי

נירה שפק:  צריך שתהיה רשימה של כל אחד מהאנשים כדי שידעו מה כל אחד צריך - האם הוא צריך אוכל, לינה, תרופות, בגדים, משקפיים, קלנועית אם הוא נכה כדי שיוכל להסתובב ולא להיות נעול בחדר

נירה שפק:  צריכה להיות מכבסה כדי לכבס לנו את הבגדים

נירה שפק:  ההסתכלות הזאת ברמת הבודד חייבת להיות

נירה שפק:  חייבים להחזיר אנשים לשגרה ולפתוח לנו גני ילדים כדי שנעסיק את האנשים והם לא יהיו בתוך עצמם

נירה שפק:  צריך להקים בכל מרכז כזה אוהל שיהיו בו נציגי המשרדים 24/7, לא שכל פעם יגיע משרד אחר ללובי ויגיד, "כל מי שיש לו משהו שיבוא"

נירה שפק:       הנושא האחרון זה קצב ההלוויות

נירה שפק:  חברים, לי יש לקבור עוד 60 חברים בכפר עזה

נירה שפק:  עד עכשיו קברנו חמישה

נירה שפק:  הקצב לא טוב

נירה שפק:  יש בעיית ציוד, יש בעיית זיהוי

נירה שפק:  תיכנסו ותעשו זום אין על כל נושא האיתור והזיהוי

נירה שפק:  אם חסר ציוד, תשלחו להביא ציוד

נירה שפק:  המחברות שלי עמוסות, ואנחנו כנראה גם נדבר עוד בהמשך הרבה, אבל תתעסקו בנו עכשיו, פחות ביתר

נירה שפק:  יש אנשים בלי משכורות כי אלה שהיו צריכים להכין להם את המשכורות מתו

נירה שפק:  יש אנשים שלא נכנסה להם משכורת

נירה שפק:  תכניסו כסף לאנשים

נירה שפק:  אנחנו לא צריכים ולא יכולים להניע מכוניות כי אין לנו כסף לדלק

נירה שפק:  אנחנו לא בוכים

נירה שפק:  כמו שידענו להגן על עצמנו כשלא היה אף אחד, כך נמשיך להגן על עצמנו, אבל תתעוררו ותתחילו לטפל בנו

משה גפני: תודה רבה

משה גפני:  אנחנו נעשה כל מאמץ בנוגע לכל הדברים שאמרת, אנחנו לא נרפה מהעניין

משה גפני:  בדיונים הקודמים דיברנו על בתי המלון, הם היו די בשוליים

משה גפני:  צריך להיכנס, אדוני השר, לעניין הזה

משה גפני:  אני גם מבקש להיכנס לנושא של החקלאות כי מדובר באזור חקלאי

משה גפני:  המציאות תהיה שאנשים לא יוכלו לחזור חזרה

משה גפני:  צריך להעמיד אותם על הרגליים, להעמיד אותם במצב כזה שהם יוכלו לחזור

משה גפני:  כוחות העזר נמצאים יחד עם הכוחות הלוחמים, אם זה מד"א וזק"א, והם צריכים להיכנס לתוך המערכות האלה

משה גפני:  אדוני השר, בבקשה

בצלאל סמוטריץ': אני רוצה להתחיל מהדברים של נירה, הם נגעו ללב כולנו

בצלאל סמוטריץ':  הפגה והתרעננות לא נוגעים לניצולי הטבח בעוטף עזה

בצלאל סמוטריץ':  המושגים האלה בזמן מלחמה נוגעים לתושבים מאזורי לחימה שיוצאים להפגה, שיוצאים ל-x ימים כדי לנוח ולהתרענן

בצלאל סמוטריץ':  תומר, ראש העיר אשקלון, דיבר מדם ליבו, אבל יש מגוון רחב של שיקולים לגבי איזה אוכלוסיות מוציאים, מתי, לאן

בצלאל סמוטריץ':  מדובר בפונקציה של הערכות מצב, של ניהול משק

בצלאל סמוטריץ':  יש את רח"ל, יש את פיקוד העורף, יש את הרשויות המקומיות, יש את אגף החירום במשרד הפנים, ויש את ההיבט התקציבי במשרד האוצר שהוא ההיבט הכי קל

בצלאל סמוטריץ':  האנשים שיצאו להתרעננות אמורים לחזור, וזאת לא החלטה שלי

בצלאל סמוטריץ':  יש אנשים שיהיו בבתי המלון באופן קבוע

בצלאל סמוטריץ':  משרד התיירות עושה מכרז מרכזי, הוא ינהל את כל המשק הזה

בצלאל סמוטריץ':  לניצולי הטבח יש טיפול נפרד לחלוטין

בצלאל סמוטריץ':  אני חושב שהם צריכים להיות כמה שפחות זמן במלונות

בצלאל סמוטריץ':  אני לא רוצה לחזור למצב של מגורשי גוש קטיף ששהו חצי שנה בבתי מלון, כי זה לא טוב, זה לא בריא וזה לא נכון

בצלאל סמוטריץ':  עובדים עכשיו על מיפוי עם התנועה הקיבוצית, עם רמ"י

בצלאל סמוטריץ':  יש כאן שלושה טווחי זמן: מיידי, שזה המלונות, ביניים וקבע

בצלאל סמוטריץ':  בנוגע לקבע מדובר בטיפול מאוד מורכב -  יש את העניין הקהילתי, את העניין המשפחתי והאישי, כאשר משה אדרי הוא האחראי, הוא הפרוייקטור של העניין הזה

אורית פרקש הכהן: צריך לעדכן את האנשים, הוא צריך להיות איתם בקשר

בצלאל סמוטריץ': הוא נפגש אתמול בלילה עם כל ראשי הרשויות

בצלאל סמוטריץ':  הם בונים עכשיו מערכת לאיך הדבר הזה יעבוד

בצלאל סמוטריץ':  זה אירוע אנושי מאוד מורכב, כי צריך להבין מה רוצה כל קהילה, מה רוצה כל משפחה

בצלאל סמוטריץ':  שר החינוך דיבר איתי הבוקר על להקים עכשיו בתי ספר בבתי המלון

בצלאל סמוטריץ':  לא בטוח שזה נכון, כי אני לא חושב שכדאי להשאיר אותם בבתי המלון

בצלאל סמוטריץ':  מה שיעשה עכשיו אדרי הוא להעביר אותם לאתרי קרווילות זמניים

בצלאל סמוטריץ':  רמ"י כבר עשתה מיפוי

בצלאל סמוטריץ':  עובדים גם עם התנועה הקיבוצית כדי לקדם הליכי תכנון

בצלאל סמוטריץ':  אולי נעשה חקיקה מיוחדת שתעקוף הליכי תכנון, כי אנחנו מנוסים גם מהגירוש של גוש קטיף, גם מאסון השריפה בכרמל

בצלאל סמוטריץ':  אנחנו אוספים עכשיו את האנשים שהובילו את המקרים הקודמים כדי ללמוד מניסיונות העבר ולא לחזור על טעויות

בצלאל סמוטריץ':  כולנו מזועזעים עכשיו, כולנו נרתמים לזה עכשיו, אבל בואו נראה אותנו נרתמים לזה גם בעוד שנה

בצלאל סמוטריץ':  כולם נרתמו בשנה הראשונה ביחס למפוני גוש קטיף, אבל אחרי שנה זרקו אותם להתמודד בעצמם 14,15 שנה

בצלאל סמוטריץ':  פה האתגר יהיה שזה יקרה מהר וטוב

בצלאל סמוטריץ':  ברור שחבל התקומה של עוטף עזה צריך להיות הרבה יותר גדול והרבה יותר מפותח

בצלאל סמוטריץ':  בעיני גם לא יהיה צורך בממ"דים, כי אין יותר איום מעזה, וגם לא צריך יהיה יותר מרחבים מוגנים באשקלון ובמקום אחר

בצלאל סמוטריץ':  אם לא הגענו להישג הזה, נכשלנו

בצלאל סמוטריץ':  אנחנו נבנה ממ"דים, כי יש חוק שמחייב ממ"ד, לא מעבר לזה

בצלאל סמוטריץ':       לגבי כל העולם העסקי תנו לנו 24 עד 48 שעות כדי ללבן

בצלאל סמוטריץ':  אני חושב שהרעיון שלך, היושב ראש, שיהיה צוות מצומצם שיעבוד מול אנשי משרד האוצר, הוא רעיון מצוין

משה גפני: גם מהקואליציה וגם מהאופוזיציה

בצלאל סמוטריץ': מצוין, כי זה לא עניין של קואליציה ואופוזיציה

בצלאל סמוטריץ': יש שלושה צוותים משותפים למשרד האוצר ולבנק ישראל שעובדים מאוד אינטנסיבי כבר שבוע בשלושה וקטורים של הכלכלה

בצלאל סמוטריץ':  גם על שוק הנדל"ן מסתכלים, מתייחסים אליו

בצלאל סמוטריץ':  מערכת לא קורסת בשבוע

בצלאל סמוטריץ':  בשבוע שעבר התעסקנו קודם כל בלהילחם, בלראות שלצבא יש את מה שצריך, שלשב"כ יש את מה שצריך, שלמשטרה יש את מה שצריך וכו'

בצלאל סמוטריץ':  אחר כך התעסקנו בניצולי הטבח, ועכשיו אנחנו מתעסקים בכל המשק

בצלאל סמוטריץ':  נכנסנו לאירוע עם 60,000 דירות על המדף

בצלאל סמוטריץ':  מדברים איתי על מצוקת אשראי לקבלנים הרבה זמן בגלל בעיות של ריבית

בצלאל סמוטריץ':  אם הייתה מצוקת אשראי כזאת גדולה לקבלנים, הם היו מוציאים לשוק את 60,000 הדירות במלאי ומורידים מחירים

בצלאל סמוטריץ':  אם הם לא עשו את זה, כנראה שהם עוד לא נקלעו למצוקת אשראי גדולה ויש להם מזומנים

בצלאל סמוטריץ':  בשנים עברו הם צברו הרים של מזומנים

בצלאל סמוטריץ':  אני יודע את זה, כי נפגשתי איתם

בצלאל סמוטריץ':  יש לנו הרבה עבודה על הרציפות התפקודית של הממשלה, אם זה בבריאות, ברווחה, בחינוך, לראות איך כל הדבר הזה עובד

בצלאל סמוטריץ':  תהיה שגרת חירום שתיקח זמן

בצלאל סמוטריץ':  נצטרך לראות שהמדינה נכנסת לאיזו שהיא שגרת חירום, מייצרת איזה שהוא אופטימום בין השיקולים השונים כדי שכמה שיותר נוכל לתפקד

בצלאל סמוטריץ':  אנחנו נתמוך ביד רחבה, אבל אני לא רוצה להגיע למצב שניתן ואחר כך אנשים יצטרכו להחזיר

בצלאל סמוטריץ':  עד היום אנחנו מתעסקים עם אנשים שצריכים להחזיר

יצחק ברמן: צריך לתת מקדמות

בצלאל סמוטריץ': אם אני אתן לך מקדמה, כשתצטרך להחזיר תבוא לפה ותעשה את המוות

יצחק ברמן: אני צריך לשלם משכורות לעובדים שלי

יצחק ברמן:  אין לי איך

בצלאל סמוטריץ': אנחנו עובדים מאוד מהר, משתדלים לעשות את זה מסודר

בצלאל סמוטריץ':  ברגע שנשים את המתווה ואת תזכיר החוק על השולחן, תהיה ודאות וכולם ידעו להיערך

בצלאל סמוטריץ':  אף אחד לא קורס בשבוע או בשבועיים

בצלאל סמוטריץ':  ניתן רמה ראשונה של ודאות

בצלאל סמוטריץ':  לא יהיה מענה להכל ביום הראשון

בצלאל סמוטריץ':  ניתן למערכת להתקדם

בצלאל סמוטריץ':  כשנבין יותר את ההשלכות ואת הצרכים, ניתן את המענה באחריות, בשיקול דעת, במקצועיות ובהמון הקשבה

משה גפני: אדוני השר, אני רוצה להודות לך על זה שהשתתפת בדיון הזה

משה גפני:  אני קורא לנגיד בנק ישראל להוריד את הריבית

משה גפני:  הסיפור של דבי בנוגע לבנק - -      

דבורה ביטון: זה לא הסיפור של דבי, זה הסיפור של העוטף

משה גפני: אני הולך לטפל בזה

משה גפני:  לא יכולה להיות המציאות הזאת של מה שקורה עם הבנקים

משה גפני:  אני בעד המתווה שבנק ישראל רוצה לעשות, רק שזה יהיה עם פטור, לא עם דחייה, כי דחייה צריך לשלם בסוף

משה גפני:   יש לבנקים מספיק כסף כדי לעמוד בעניין הזה

משה גפני:  אני מבקש לבדוק את העניין של המסעדנות, התיירות

משה גפני:  אדוני השר, אני מודה לך, ואתה תוזמן עוד כמה פעמים

קטי קטרין שטרית: יש יהודים רבים ברחבי העולם, יהודים טובים שרוצים להרגיש חלק מכל האסון הזה שפקד אותנו

קטי קטרין שטרית:  אין נוהל תרומות מסודר

בצלאל סמוטריץ': ביום שלישי הוא פורסם

בצלאל סמוטריץ': יש נוהל, יש חמ"ל, כשמי שמרכזת את זה היא סגנית השר

בצלאל סמוטריץ':  מיכל וולדיגר יושבת שם פיזית, מחוברת לכולם, יש לה את כל הסמכויות

משה גפני: אורית פרקש, בקשה

אורית פרקש הכהן: אני מברכת על ההחלטה שלך, אדוני היושב ראש, להקים צוות

אורית פרקש הכהן:  אני חושבת שצוות של הוועדה מכל קצוות הקשת הפוליטית שיעבוד מול האוצר זה מה שצריך לעשות

אורית פרקש הכהן:  מה שחבל זה שאנחנו יושבים פה לראשונה ביום ה-10 ללחימה

אורית פרקש הכהן:  המדינה צריכה לקחת את המושכות ברמה הכלכלית של האירוע הזה, כי הציבור לא מתקשר עם הממשלה

אורית פרקש הכהן:  אתמול ביקרתי בחמ"ל של "אחים לנשק" יחד עם מטה ההייטק וגם בחמ"ל אחר של חברת תרופות בשם "מדיסון"

אורית פרקש הכהן:  הציבור מתקשר לחמ"לים האלה כי הוא מרגיש שבממשלה לא עונים לו

אורית פרקש הכהן:  אני מצפה שהוועדה הזאת תסייע למדינה לאט לאט לקחת את המושכות באירוע הכלכלי הזה

אורית פרקש הכהן:  החמ"לים מספקים ציוד בעשרות מיליונים לצבא, לאזרחים וכו'

אורית פרקש הכהן:       דבר שני, לשנות סדרי עדיפויות, ואני מברכת על ההנחיה של נציגי האוצר להסיט את עודפי הכספים הקואליציוניים לצורכי האירוע שהיה והמלחמה שבפתח

אורית פרקש הכהן:  אנחנו במלחמה שרק מתחילה, באירוע שרק מתגלגל

אורית פרקש הכהן:  יש כאן אירוע אחד צופה פני עבר, אירוע אחד צופה פני עתיד, כשלשניהם יש השלכות כלכליות

אורית פרקש הכהן:        נושא רפואת הנפש הוא אירוע שאנחנו לא מכירים מאירועים קודמים

אורית פרקש הכהן:  מה שנצטרך לעשות כאן זו תמיכה כלכלית ארוכת טווח, טיפול של שנים

אורית פרקש הכהן:  אנחנו נצטרך לטפל במדינה בטראומה

אורית פרקש הכהן:  יש לנו כאן את המפונים, יש לנו כאן את הניצולים, יש לנו כאן משפחות, יש לנו מדינה שלמה שהיא בטראומה

אורית פרקש הכהן:  קיימנו הרבה דיונים על זה שמימון מרכזי החוסן בעוטף הם לא בבסיס תקציב מדינת ישראל

אורית פרקש הכהן:  הימים האלה חלפו ועברו מהעולם, זה יהיה חלק מהדברים שנטפל בהם

אורית פרקש הכהן:  בסוף אנחנו כמדינה וכעם לא נעבור כלום בלי חוסן חברתי

אורית פרקש הכהן:  האירוע הזה הוא בריאות הנפש, ואני אומרת את הדברים גם בשם בני גנץ שביקש ממני להעלות את הדברים האלה

אורית פרקש הכהן:  אני אבקש שהדברים האלה יהיו בתוך העבודה המשותפת של הצוותים מול משרד האוצר

אורית פרקש הכהן:       יש כאן הזדמנות מבחינה טכנולוגית

אורית פרקש הכהן:  יש המון חמ"לים ואנשי הייטק שנתנו פתרונות לממשלה

אורית פרקש הכהן:   אנחנו צריכים לוודא שהדברים האלה יהפכו לקבועים, שננצל את המשבר הזה לזה שהממשלה תהיה הרבה יותר נגישה לכל האזרחים מבחינה טכנולוגית

אורית פרקש הכהן:  גם על העניין הזה נעבוד בתוך הצוותים

משה גפני: שי, מה לגבי מי שנהרס לו הבית?     

יצחק אהרונוביץ': 	כאשר נהרס בית המגורים של האדם כליל או חלקית כך שאי אפשר לגור בו, מס רכוש משלם שכירות חלופית עד שהבית משוקם

משה גפני: עד שהוא יכול להיכנס לבית?     

יצחק אהרונוביץ': עד שהוא יכול לחזור לבית

גלעד קריב: איך אתם מגדירים את הבתים ההרוסים? יש היום את תושבי ניר עוז ואת תושבי כפר עזה

גלעד קריב:  האם מבחינה קטגורית כל הבתים ביישובי עוטף עזה מוגדרים ככה?      

מירב כהן: לארבעה קילומטרים מרצועת עזה יש כרגע פתרון, ניתן פתרון מיד לאחר הפינוי המוסדר של המדינה

מירב כהן:  לגבי היישובים מארבע עד שבע וצפונה - -      

משה גפני: אני מבקש לא להשתמש בעניין של ארבע עד שבע, זו המצאה שאתם המצאתם

משה גפני:  החוק מדבר על שבע

חוה אתי עטייה: רח"ל המציאו את זה

מירב כהן: כל הבתים שנפגעו בטווח של ארבעה קילומטר וצפונה מגישים אלינו תביעה אם הבית לא ראוי למגורים

מירב כהן:  לא ראוי למגורים מבחינתנו לא חייב להיות פגיעה קונסטרוקטיבית, מספיק שכל החלונות התנפצו או שאין חשמל

מירב כהן:  האנשים פונים אלינו ואנחנו מממנים להם דיור חלופי, כשבדרך כלל בשלב הראשון זה בתי מלון

מירב כהן:  אם הבית לא ראוי למגורים תקופה ארוכה, נממן להם את כל השכירות, כולל הובלה של התכולה, כולל הובלה של התכולה חזרה

קארין אלהרר: למי פונים? תן מספר טלפון

מירב כהן: הקמנו צוות מיוחד לנושא הזה

מירב כהן:  יש לנו מקומות, כמו העיר שדרות, שכרגע לא מאושר לנו להיכנס אליהם כי יש סיכון

מירב כהן:  הקמנו צוות מיוחד שמטפל בפגיעות הישירות, כדי לנסות לאתר את האנשים האלה ולתת להם פתרון מיידי של בית מלון

מירב כהן:  חלק מהאנשים שנפגע להם הבית פגיעה ישירה עזבו למשפחה שלהם ואנחנו לא יודעים עליהם

ולדימיר בליאק: מה בנוגע לבית של רחל מאופקים?     

מירב כהן: מטופל

משה גפני: למי צריך לדווח בכל המקומות שזה קורה?     

מירב כהן: למוקד קרן הפיצויים

גלעד קריב: זה לא רק עד שבעה קילומטר, זה גם בית שנפגע באופקים

מירב כהן: בימים הראשונים היה אסור לנו להיכנס לאופקים, לכן הגענו לאופקים רק לפני מספר ימים ופינינו את המשפחות

קארין אלהרר: זה לא רק שם

מירב כהן: הפתרון שאני מדבר עליו הוא בכל הארץ

מירב כהן:  יש מקומות שבהם ראשי הערים עוזרים לנו כי יש להם קשר ישיר עם האזרחים, כמו העיר אשקלון שמפנה אותם לבית מלון ואנחנו אחר כך מממנים לה את זה

שגית אפיק:   אמיר, יסייע לכם להרחיב את רשימת יישובי הספר בחוק מס רכוש לעניין הזה?      

מירב כהן: דיור חלופי זה חוק טריטוריאלי

מירב כהן:  לכל מי שנפגע במדינת ישראל יש תקנה ספציפית

שגית אפיק: את כל היישובים בכל המדינה אתם מפצים על נזק ישיר, הפגיעה בבית, וגם נותנים את הדיור החלופי

מירב כהן: נכון

מירב כהן:  לעומת מקרים קודמים שבהם הגענו תוך חצי שעה למקומות שנפלו בהם טילים, פה האירוע קצת יותר מורכב

מירב כהן:  שני עובדים אצלי כבר נפצעו בגלל שאנחנו נמצאים תחת טילים

מירב כהן:  שי אמר שיש 70 צוותים באשקלון

מירב כהן:  אנחנו יכולים להגדיל את מספר הצוותים גם ל-150, אבל יש שיקול של חיי אדם

שגית אפיק:   אם יש פינויים ופיצויים על נזק ישיר לפי החקיקה, למה החלטת הממשלה מבחינה בעניין המלונות בין אפס עד ארבע לארבע עד שבע? זה משהו שאנחנו לא מצליחים להבין אותו

מירב כהן: אנחנו לא קשורים לנושא הזה

מירב כהן:  בארבע עד שבע לא כל הבתים נפגעו, כאשר את הבתים שנפגעו אנחנו לא מכירים כל כך טוב כי אנחנו לא מצליחים להגיע לכל המקומות

מירב כהן:  היום אנחנו מקבלים תצלומי אוויר שיעזרו לנו כדי להגיע לאנשים

מיכל שיר סגמן: אבל האנשים האלה בסכנת חיים כי אין להם מיגון

משה גפני: היות ואתה עושה עבודה שאנחנו משבחים אותה, אל תיקח על עצמך את ההבחנה הזאת בין אפס עד ארבע לאפס עד שבע

משה גפני:  זאת הבחנה לא נכונה, לא חוקית, לא בסדר

מירב כהן: אנחנו לא לוקחים, כי גם בית שנפגע בבת ים, בראשון או בחולון קיבלו מאיתנו דיור חלופי

מירב כהן:  כולם אותו דבר

מירב כהן:  אין לנו פתרון בחוק לגבי אנשים שהבית לא נפגע ואין להם מיגון

מיכל שיר סגמן: אין פתרון בחוק

מיכל שיר סגמן:  לזה אנחנו צריכים להתייחס

שגית אפיק: זה מכוח החלטת הממשלה

שגית אפיק:  אם החלטת הממשלה לא מכסה את זה, צריך לתקן אותה כך שהיא תחול - -     

מיכל שיר סגמן: זה משאיר אנשים בשדרות ובאשקלון להיות מטווחים כל היום בלי יכולת לצאת

מאיר כהן: אנחנו נמצאים בשטח

מאיר כהן:  כל מה שצריך לעשות זה שלכל תושב בעוטף ובשדרות יהיה בטלפון מסר של מה שהוא צריך לעשות

מאיר כהן:  המערכות עובדות, רק הבעיה שהן לא נגישות לתושבים

משה גפני: מירב כהן, בקשה

מירב כהן: אלה באמת ימים מאוד קשים

מירב כהן:  אנחנו באופוזיציה יחד עם הקואליציה נעשה הכל כדי לצאת מהתחתית המאוד נמוכה הזאת

מירב כהן:  אני רוצה להגיד משהו על תפקוד משרדי הממשלה, תפקוד שלא קיים בשטח

מירב כהן:  אני מסתובבת בכל רחבי הארץ ורואה שאין מערכות

מירב כהן:  מכיוון שאין ואקום במדינת ישראל, אז אנשים באים, מתנדבים, אבל אין לזה צורה כי גם האנשים שנמצאים שם לא רוצים לקבל נדבות, לא רוצים לקבל תרומות

מירב כהן:  הם שילמו מיסים כל החיים שלהם ומגיע להם שעכשיו הם יקבלו שירות מהמדינה שלהם

מאיר כהן: כשהצעתי לכל השרים לפתוח לשכות בדרום, הם אמרו לי שזה מצחיק, לכן הגענו למצב כזה

קארין אלהרר: מה מצחיק בזה?     

מירב כהן: כבוד היושב ראש, אנשים קוראים למלחמה הזאת "מלחמת עשה זאת בעצמך"

מירב כהן:  זו ממש התחושה

מיכל שיר סגמן: הגדרה מדויקת

מירב כהן: כששואלים איפה נישן הלילה, אז חבר מתקשר לחבר, הולכים לאיזו יחידת דיור, וזה שמארגן אוכל זה ההוא מהמסעדה

מירב כהן:  זו תחושה לא טובה

מירב כהן:  יש לנו עם נהדר, יש לנו חברה אזרחית מדהימה, אבל אי אפשר להתנהל ככה

מירב כהן:       באחד מהדיונים הבאים צריך שתהיה פה הצגה מסודרת לגבי תכנית ארוכת הטווח למפונים, לאנשים האלה שלא יחזרו בחודש ולא בחודשיים הקרובים לחיים שלהם - איזה בתי ספר יש לילדים, איזה גני ילדים, איפה הם יגורו

מירב כהן:  זאת תכנית ארוכת טווח שאנחנו צריכים לראות אותה עכשיו

מירב כהן:  פניית הציבור הכי נפוצה שאני מקבלת ממעסיקים היא מה קורה עם העובדים, מי משלם על ימי החופש במקומות שנסגרו, ואם נותנים להם חל"ת, האם ההורים יספגו את זה כי הם נשארו עם הילדים בבית ואין מערכת חינוך

מירב כהן:  זה יוצר מתח אדיר בין עובדים למעסיקים

מירב כהן:  לא נכון שבן אדם שנאלץ להיות עם הילד שלו בבית לא יקבל משכורת, וגם לא נכון שהמעסיק שהעסק שלו סגור יצטרך לשאת בעלויות

מירב כהן:  זאת סוגיה שצריך עכשיו לתת לה מענה כי היא יוצרת מתח אדיר בשטח

מירב כהן:  ככל שהימים עוברים כך הבעיה מתעצמת

מירב כהן:  המדינה צריכה לספק פה תשובות

מירב כהן:  ביקש ממי שי חג'ג' לומר שגם נתיבות, אופקים ומרחבים צריכים לקבל מענה כמו אשקלון

מירב כהן:  אנחנו מגיעים למצב שכל המדינה מטווחת, לכן צריך להתחיל לייצר פתרונות חדשים

משה גפני: אשקלון מטווחת הרבה יותר מכל המקומות האחרים

מירב כהן: ברור שאשקלון במצב יותר רגיש וצריך לתת לה מענה ייחודי, אבל גם צריך לפתוח את הראש לפתרונות אחרים

מירב כהן:  צריך שתהיה ועדת חריגים לאנשים עם מוגבלויות שלא יכולים לרוץ למרחב מוגן, גם אם הם רחוקים משבעת הקילומטרים

מירב כהן:  גם אם אין תקציב למגן עכשיו את כל רחבי המדינה, ושמעתי את שר האוצר אומר שלא צריך יותר מרחבים מוגנים, אני עדיין רוצה מרחב מוגן בבית שלי

מירב כהן:  אני חושבת שצריך לייצר איזה וואן סטופ שופ כדי שלפחות המדינה תפקח על המחירים ועל איכות הביצוע

מירב כהן:  גם אם אנשים ישלמו חלק מכיסם, צריך שיהיה איזה שהוא מרכז

משה גפני: על מה לפקח?      

מירב כהן: על בניית ממ"דים

מירב כהן:  גם אם האנשים יעשו את זה מכיסם באופן פרטי, צריך שיפקחו על המחירים ועל האיכות

גלעד קריב: המדינה גובה מס השבחת נכס כשמציבים ממ"דים

מירב בן ארי: ביטלנו את זה

מירב כהן: אני מציעה פה פתרון שהוא איננו פופוליסטי

מירב כהן:  אני מבינה שהמדינה לא יכולה למגן את כל תושבי מדינת ישראל מכיסה, אז לפחות שיהיה איזה וואן סטופ שופ כדי שהמדינה תפקח על המחיר, כדי שתוודא שהמוצר הוא טוב ונעשה על ידי אנשי מקצוע רציניים, כי גם אם לאנשים יש את התקציב, הם לא יודעים לגשת לעניין הזה

מאיר כהן: המדינה צריכה לתת הלוואות בכדי לבנות חדרי ממ"ד

מירב כהן: אני חושבת ששר האוצר צריך לומר בצורה ברורה גם מה המקור התקציבי של כל הדברים האלה,   כדי שלא יבואו לנו פתאום בדלת האחורית עם קיצוץ רוחבי, כדי שלא יהיה מצב שבדלת אחת ניתן שירותים ובדלת שנייה נקצץ שירותים חברתיים

קארין אלהרר: לא נשאר ממה לקצץ

מירב כהן: אנחנו רוצים להבין אם זה הגדלת גירעון, אם זה גיוס חוב, אם זה קיצוץ רוחבי, כי יש משמעות לדברים האלה

מירב כהן:  אני חושבת ששר האוצר צריך לחזור לפה שוב כי הדיון היה רחוק מלהיות ממצה

משה גפני: תודה רבה

משה גפני:  אני רוצה לדעת על מצב בתי המלון

משה גפני:  יעל דניאלי, בקשה

יעל דיין: בשבוע האחרון פתחנו חמ"ל יחד עם שר התיירות ורח"ל

יעל דיין:  28,000 חדרים, נכון לרגע זה, מולאו בתושבים שפונו מיישובי העוטף

יעל דיין:  יש עוד 25,000 חדרים פנויים כדי לקלוט תושבים

יעל דיין:  החל מהבוקר אנחנו עובדים מול הרשויות בצפון על מנת לקלוט 27,000 תושבים במרחק שני קילומטר מהגבול שמתעתדים לעזוב את בתיהם ולהגיע לבתי המלון ברחבי הארץ

יעל דיין:  בניגוד למה שנאמר, החובה היא שלוש ארוחות ביום, וזה מה שבתי המלון האלה עושים

יעל דיין:  גם אלה שלא מצוידים בזה בשגרה דואגים להביא קייטרינג

יעל דיין:  הבעיה היא  שלא כל האנשים שהתפנו, התפנו במימון המדינה, רבים התפנו על חשבונם, על חשבון המלונות ועל חשבון מממנים שהגיעו

יעל דיין:  יש עמותות שונות שמסייעות להעביר כספים למימון אזרחים שלא יכולים להישאר בבתיהם והמדינה לא מאשרת להם להתפנות על חשבון המדינה

יעל דיין:  לרבים מאותם תושבים אין לאן ללכת בתום תקופת המימון העצמי, התרומה או מימון בית המלון

יעל דיין:  מה שקורה זה שמפונים מגיעים למלון ולא רוצים להתפנות מהמלון בתום התקופה

יעל דיין:  אנחנו לא יכולים לפנות אותם כי אין להם לאן ללכת, כשמצד שני יש מפונים שאמורים להיכנס לחדרים

יעל דיין:  זאת בעיה שצריך לתת עליה את הדעת

יעל דיין:  לא כל היישובים בעוטף קיבלו פתרון מימוני מהמדינה

יעל דיין:  צריך לתת לזה פתרון, זה מצב בלתי נסבל שרק הולך וגדל

נעמה לזימי: פגשנו את זה בשטח

מאיר כהן: כמה חדרים יש סך הכל?     

יעל דיין: יש משהו כמו 56,000 חדרים באזורים שהם לא אזורי לחימה

מאיר כהן: זה בלי החדרים של אנ"א?       

יעל דיין: זה לא כולל את אנ"א

מיכל שיר סגמן: לאימהות שמגיעות עם התינוקות שלהן לאילת אין לאן ללכת

מיכל שיר סגמן:  אם המדינה לא תמצא להן עכשיו חדר, הן יישנו ברחוב

גלעד קריב: אדוני היושב ראש, הזכרת פה מספר פעמים את הנגיד

גלעד קריב:  אני קורא לראש הממשלה ולשר האוצר להציע הארכה לכהונת נגיד בנק ישראל

גלעד קריב:  זה לא הזמן להיכנס לחוסר ודאות בנושא הזה

אורית פרקש הכהן: הודיעו כבר

גלעד קריב: לא אמרתי סתם את הדברים

משה גפני: אף אחד לא דיבר על החלפת הנגיד

משה גפני:  לא דיברנו על זה, דיברנו על הנושא

גלעד קריב: ואני אמרתי את מה שאמרתי

גלעד קריב:  למרות התחזיות שלך לגבי התמתנות קצב האינפלציה, להערכתי אנחנו נראה העלאות מחירים משמעותיות בתחומים מסוימים של הפעילות המשקית

גלעד קריב:  בתקופות של חירום שהיו בעבר היה שימוש במנגנון של הוצאת צווים למניעת העלאות מחירים

גלעד קריב:  אני חושב שהאוצר צריך להסתכל על העניין הזה באופן רחב

גלעד קריב:  זה אמנם כלי שהוא חריג, אבל צריך להשתמש בו בזמן חירום

גלעד קריב:  צריך להוציא בתחומים מסוימים צווים להקפאת העלאות מחירים

קארין אלהרר: יש העלאות בסופרים

מאיר כהן: היום שמעתי דיווח על 30% עליית מחירים

גלעד קריב: המנגנון של הפיצוי המיידי של עד 5,000 למשפחה הוא מנגנון חשוב, הוא לא היה קיים בעבר, אבל צריך להגדיל את הסכומים

משה גפני: זה לא מספיק

גלעד קריב: נכון

גלעד קריב:  מכיוון שייסדו עכשיו את המנגנון, זה יהיה מענק ראשוני, אבל צריך לדרוש כבר עכשיו מאגף תקציבים להודיע על קומה שנייה למענק הזה בטווח של 10 ימים

גלעד קריב:  לאנשים יש הוצאות חריגות כתוצאה מזה שבן לילה הם פינו את ביתם

גלעד קריב:  תחשבו על משפחה עם תינוקות

גלעד קריב:  אי אפשר לסמוך על התרומות שהם יקבלו

גלעד קריב:  מה משפחה שפונתה מכפר עזה או מבארי צריכה לעשות כרגע בסופר פארם ליד שפיים כדי להחזיק שניים-שלושה פעוטות? אי אפשר לסמוך כאן על תרומות

גלעד קריב:  כמה אלפי שקלים למשפחה זה לא מספיק

גלעד קריב:  טוב שהתחלתם, ברכות, אבל תגדילו את הסכום

גלעד קריב:       השלילה המוחלטת של מודל החל"ת לכל משפחה שפונתה היא בלתי סבירה, גם אם יקדימו תשלומי מענקים לבעלי העסקים

גלעד קריב:  באזורים המפונים חייבים להפעיל לאלתר תכנית של הוצאת עובדים לחל"ת, גם אם לחודש או חודשיים

גלעד קריב:      טוב מאוד שניתן סיוע למשפחות, אבל חלק גדול מהקהילות הנפגעות הן קהילות של אגודות שיתופיות

גלעד קריב:  חייב להינתן סיוע גם לאגודות השיתופיות

גלעד קריב:  חלק גדול מהמעטפת שניתנת לתושבי המושבים והקיבוצים, ניתנת על ידי האגודות השיתופיות

גלעד קריב:  אני מבקש ממשרד האוצר, יחד עם תנועת המושבים ותנועת הקיבוצים, לשקול מסלול של תמיכה באגודות השיתופיות כי הן אלו שמנהלות את תהליכי השיקום ואת תהליכי הטיפול באוכלוסייה

גלעד קריב:  האגודות השיתופיות בנויות על הרעיון שאומר שחלק מהשירותים ניתנים על ידי האגודה השיתופית, לא על ידי המשפחה בעצמה, לכן אי אפשר להשאיר את האגודות השיתופיות מחוץ למסלולי הסיוע

משה גפני: תודה רבה

משה גפני:  נעמה לזימי, בקשה

נעמה לזימי: אני רוצה להביע תנחומים לכל מי שאיבדו את יקיריהם, לכל מי שהיו חלק מהאסון הנורא הזה ונסו על נפשם, ואני מאחלת לחיילנו ולכל חיילי המילואים לחזור בשלום

נעמה לזימי:       אנחנו הגוף המפקח

נעמה לזימי:  התפקיד שלנו הוא לא להיות אלה שנותנים לממשלה להגיד, "כן, כן, נחזור לשמוע אתכם שוב"

משה גפני: לא אהבתי את זה

נעמה לזימי: בסדר גמור

נעמה לזימי:  גם לא אהבתי את זה שדיון מהותי ראשון נעשה 10 ימים אחרי

משה גפני: אני טיפלתי מול משרדי הממשלה

נעמה לזימי: זה תפקיד כולנו לטפל מול משרדי הממשלה, אבל הגוף הזה צריך להיות מכונס כל הזמן

נעמה לזימי:  אתמול מיכל שיר ואני סיירנו במצפה רמון ובאילת בין הניצולים והמפונים

נעמה לזימי:  הסיפור של יישובי העוטף הוא חשוב, אבל בערים שפונו מהם אנשים בגלל האסון, אם זה משדרות או מאשקלון, יש תופעה שצריך להבין אותה

נעמה לזימי:  בקרב יישובי העוטף יש הירתמות קהילתית שמעוררת השתאות, יש ממש מעטפת שמנסה לתמוך ולתת

נעמה לזימי:  פגשנו בחמ"ל האזרחי ציבור שמגיע משדרות או מאשקלון שמתבייש לקחת תרומה, הוא יצא רק עם הבגדים שעליו

נעמה לזימי:  קשה לו את המהלך של לבוא ולקחת את הבגדים, את היד השנייה, את כל מה שהאזרחים נותנים ברוחב לב עצום, לכן הסוגיה התזרימית לכל אלה שנסו על נפשם היא סוגיה מאוד משמעותית

נעמה לזימי:  אמר חברי גלעד קריב בצדק שהמנגנון שמוקם, שהוא חשוב מאוד, חייב להיות מתוקצב יותר בגלל אותם אנשים שהם ללא אותה מעטפת

נעמה לזימי:  סיפרו לי מתנדבים שהם מבינים את המצב, אבל אנחנו צריכים להכיר בזה שלא כולם עם אותה מעטפת והכסף הישיר הוא ממש קריטי

נעמה לזימי:       אולי כדאי לחוקק באופן מזורז כבר עכשיו את חוק מרכזי החוסן כך שהוא יהיה מתוקצב לא מכסף קואליציוני אלא בבסיס התקציב

משה גפני: אני חושב שצריך להפסיק עם הקואליציוני בכלל

משה גפני:  עושים את זה בכוונה כדי להחזיק אותנו בגרון

נעמה לזימי: יש פה תמימות דעים על זה

נעמה לזימי:  לחקלאים אין עדיין ודאות, בטח לכל מי שקשור למשק החלב

נעמה לזימי:  כשאני רואה פתיחת מכסים, גם אם זה זמני, בלי פיצוי מנגד, זאת חרפה

נעמה לזימי:  אני לא רוצה לדמיין שיש מי שחושבים שננצל את המצב הזה לחגיגת פתיחת מכסים בלי פיצוי וערבות לביטחון המזון שלנו

נעמה לזימי:  אם יש עכשיו מחסור, למרות שטוענים במשק החלב שאין מחסור, הזמן הוא לטפל בו זמנית על ידי תקצוב והבנה שמשקמים את המשקים האלה שננטשו בגלל הטבח, בגלל האסון, בגלל המלחמה

נעמה לזימי:  לא מנצלים את המצב, את דוקטרינת ההלם שתהלום בהם ותחסל את המשקים שלהם

נעמה לזימי:  זאת המורשת שלהם

נעמה לזימי:      אני מבינה שבאוצר כימתו את הכספים הקואליציוניים שכן ניתן להציל

נעמה לזימי:  אפשר להציל כשבעה-שמונה מיליארד ₪ מהכספים הקואליציוניים

נעמה לזימי:  אני מאמינה שבקיצוץ משרדי ממשלה מיותרים ותקציבים מיותרים שניתנו לשטויות אפשר להציל עוד כשני מיליארד

נעמה לזימי:  אני חושבת שהכספים האלה חשובים בעת הזאת

נעמה לזימי:       אנחנו חוזרים לסוגיית רווחי היתר והריביות של הבנקים

נעמה לזימי:  אני יודעת שאמרתי את זה בעת שגרה, אבל אני אומרת את זה כרגע בעת חירום בגלל צורך לאומי

נעמה לזימי:  אני חושבת שהבנקים צריכים להיכנס מתחת לאלונקה כמו שגם משרדי הממשלה

נעמה לזימי:  אני חושבת שחייבים למסות את רווחי היתר בעת החירום הזאת, מיסוי עודפים שמוערכים בכ-13 מיליארד שנצברו

נעמה לזימי:         דיברתי אתמול עם היועצת המשפטית של הכנסת, שגית אפיק, בנוגע לסוגיה של קצבה לחטופים אזרחים, קטגוריה שלצערנו נכנסה לסל הקטגוריות החדשות במדינה שלנו

נעמה לזימי:  שגית, אני תומכת בחקיקה של הכנסת שאת מגבשת

נעמה לזימי:  אני חושבת שכולנו צריכים להירתם לכך שכמה שיותר מהר תוכר הקטגוריה המצערת הזאת, כדי שנוכל לאפשר למשפחות את אותה קצבת סיוע בזמן הקשה הזה

נעמה לזימי:  אני מקווה שזה יובא כמה שיותר מהר

גלעד קריב: אפשר גם להעביר כספים לפני למשפחות החטופים

נעמה לזימי: בוודאי, זה לא סותר את הטווח הקצר

גלעד קריב: זה חייב להיות מבוצע לאלתר

משה גפני: מיכל שיר, בקשה

מיכל שיר סגמן: דיברנו על המשכנתאות, על החובות של העוטף, על הבנקים, על העסקים, אבל לא דיברנו על החטופים, על החטופים שעדיין המשפחות שלהם מקבלות את ההורדות של האשראי ויכולות גם לקבל טלפון מבנקאי שלא יודע שאותו בן אדם חטוף בכלל

מיכל שיר סגמן:  יש לנו את שמות החטופים, אפשר להעביר לבנקים כדי ששום דבר לא ירד להם, כדי שאף אחד לא יתקשר למשפחות האלו לגבי חובות, לגבי הורדות

מיכל שיר סגמן:   שמעתי כבר על בעל דירה שרוצה שהחטופה תשלם לו עכשיו את החלק שלה בשכר הדירה

מיכל שיר סגמן:  אלה מצבים שהם הזויים

מיכל שיר סגמן:       היינו אתמול באילת

מיכל שיר סגמן:  שתי אימהות חד הוריות מאשקלון מגיעות עם הילדים שלהם הקטנים ואומרות: אין לנו לאן ללכת

מיכל שיר סגמן:  הן עכשיו הולכות לשלם 9,000 שקלים על השהייה שלהן באילת

מיכל שיר סגמן:  יש המון כאלה שנדרשים לשלם מכיסם, או שהמלונות משלמים עליהם

מיכל שיר סגמן:  היינו בכפר המכביה ושמענו את זה, היינו באילת ושמענו את זה, היינו במצפה רמון ושמענו את זה

מיכל שיר סגמן:  בעל מלונות הוציא למעלה ממיליון שקלים בשבוע, הוא משכן את האנשים על חשבונו מבלי שהוא יודע שיש לו הבטחה מהמדינה

מיכל שיר סגמן:  בכפר המכבייה מדובר על 70,000, 80,000 דולר ליום

מיכל שיר סגמן:  כל דבר שאנחנו עושים בוועדת הכספים, אדוני היושב ראש, חייב לשתף את העוטף, כי יש שם צרכים שאנחנו לא מבינים אותם

מיכל שיר סגמן:       בכל משקי הבית במדינת ישראל שהילדים בבית האנשים לא עובדים

מיכל שיר סגמן:  אם לא עובדים אין כסף

מיכל שיר סגמן:  זה אירוע של כלל המדינה

מיכל שיר סגמן:  נכון שיש נפגעים קו ראשון, אבל יש עוד נפגעים

מיכל שיר סגמן:  אין משק בית במדינת ישראל שלא הולך להיפגע

מיכל שיר סגמן:  שמעתי את שר האוצר אומר שיש כסף

מיכל שיר סגמן:  אם יש כסף, איפה הכסף? מה שאנחנו עושים מיום ראשון זה רק לגייס תרומות מאנשים טובים בארץ ובחו"ל

מיכל שיר סגמן:  אם יש כסף, אולי אני אודיע לתורמים שאני כל היום מתרימה מהם מאות אלפי שקלים עבור מזון, עבור חולצות, עבור גרביים, עבור משחות שיניים לצבא ולאזרחים

מיכל שיר סגמן:  אם יש כסף, תנו אותו, כי לי כבר אין פנים להתקשר לתורמים

מיכל שיר סגמן:  שואל אותי עכשיו תורם, מיכל, מה את צריכה? אני צריכה עכשיו עוד 50,000 שקל כדי לקנות טואלטיקה, כדי לקנות תחתונים לילדים, כדי לקנות תחתונים לחיילים

מיכל שיר סגמן:  בתי החולים הקטנים יותר נמצאים כבר עכשיו בקריסה

מיכל שיר סגמן:  אנחנו עוסקים בלהביא מכונות החייאה מחו"ל

מיכל שיר סגמן:  אל תגידו שיש כסף

מיכל שיר סגמן:  אין כסף

מיכל שיר סגמן:  אם יש כסף, תקנו ציוד רפואי כי בתי החולים קורסים

מיכל שיר סגמן:       אם האירוע הזה הוא אירוע מתגלגל ואנחנו לא הולכים לסיים את זה בקו הזה, צריך לוודא שיש אוכל, שיש מים, שיש מספיק תמיכה רפואית ומספיק מקום לשכן אנשים שטרם נפגעו מאזורים נוספים בעורף

מיכל שיר סגמן:  לא שמעתי מילה על מה הולך לקרות בשבוע הבא, בעוד חודש

מיכל שיר סגמן:  אנחנו מסתכלים כרגע על איך אנחנו עוזרים לאלה שכבר נפגעו בעבר, אבל אולי יהיו גם נפגעים בעתיד

מיכל שיר סגמן:  צריך לתת על זה את הדעת, כי לא יהיה מי שיגייס את הכספים האלה אחר כך

משה גפני: תודה רבה

משה גפני:  חמד עמאר, בקשה

חמד עמאר: אדוני היושב ראש, קודם כל אני רוצה להשתתף בצערן של המשפחות שאיבדו את יקיריהן, לאחל החלמה מהירה לפצועים וחזרת החטופים

חמד עמאר:  אני יושב כאן מהתחלת הדיון, שומע את כולם

חמד עמאר:  אני רואה שאנחנו מתנהגים כמדינת עולם שלישי

חמד עמאר:  אנחנו לא מדינה רגילה, אנחנו רגילים בכל כך הרבה אירועים

חמד עמאר:  נכון שהאירוע הזה הוא אירוע חריג ביותר, אף אחד לא ציפה שיהיה לנו אירוע כזה, אבל לא יכול להיות שאין נוהל ברור

חמד עמאר:  לא יכול להיות שאני אשמע את העסקים הקטנים צועקים, את המעסיקים צועקים, את בתי המלון ואת מרכזי החוסן צועקים

חמד עמאר:  אנחנו מדינה שהכל צריך להיות אצלה מסודר בנוהל ברור

חמד עמאר:  אנחנו לא צריכים להגיע לדיון כזה

חמד עמאר:  אנחנו צריכים להתכנס בשביל לאשר תקציבים, אנחנו לא צריכים להתכנס כאן בשביל לשמוע את הסבל של האנשים

חמד עמאר:  אני הגעתי מהצפון היום

חמד עמאר:  ביום שני לוקח לי להגיע לירושלים בין שעתיים וחצי לשלוש שעות, כשהיום לקח לי פחות משעה וחצי

חמד עמאר:  הכבישים ריקים, אנחנו במלחמה, ובמלחמה מתנהגים כמו במלחמה

חמד עמאר:  אנחנו צריכים לשנות את הדיסקט הזה

חמד עמאר:  אני שומע את שר האוצר אומר שהוא מכין מתווה

חמד עמאר:  למה צריך להכין מתווה? הכל צריך להיות מסודר, הכל צריך להיות מתוקתק, הכל צריך להיות עם תקציבים

חמד עמאר:  אנחנו לא יכולים עוד פעם לשבת ולשמוע את הסבל

חמד עמאר:  אין ענף שלא נפגע במדינת ישראל, אין אזרח שלא נפגע במדינת ישראל

חמד עמאר:  כולם נפגעו, מהדרום עד הצפון

חמד עמאר:  אנחנו צריכים להיות מסודרים, אדוני היושב ראש

חמד עמאר:  אם הממשלה לא יודעת להכין נוהל, אנחנו צריכים להכין נוהל למצבי חירום כאלה

חמד עמאר:  אם הממשלה לא יודעת לתפקד, אנחנו צריכים לעשות את העבודה, אנחנו חברי הכנסת

מיכל שיר סגמן: חמ"ל חברי הכנסת כבר עושה את העבודה

חמד עמאר: החברה האזרחית התארגנה יותר מהר מהממשלה, החברה האזרחית מתפקדת יותר טוב מהממשלה, החברה האזרחית מגיעה לכל מקום, נותנת עזרה בכל מקום

חמד עמאר:  אדוני היושב ראש, אני מצפה שהוועדה הזאת תתפקד יום יום, תטפל בבעיות, ואני לא רוצה לשמוע אפילו אחד מאיזה שהוא ענף שצועק ואומר שהוא צריך

חמד עמאר:  לכולם צריך לתת את השירות הטוב ביותר, אנחנו במלחמה, ובמלחמה כולנו מתגייסים

משה גפני: תודה

משה גפני:  אימאן, בקשה

אימאן ח'טיב יאסין: צוהריים טובים לכולם, תנחומיי למשפחות וציפייתי לימים יותר בטוחים לכולנו, בעזרת השם

אימאן ח'טיב יאסין:  נאמרו פה הרבה מאוד דברים שכולם נחוצים

אימאן ח'טיב יאסין:  עדיין מהדהדים בראש שלי הדברים של חברתי נירה שבאמת קורעים

אימאן ח'טיב יאסין:  מוזר שאנחנו מדברים על דברים ממש בסיסיים שצריך לתת להם מענה במיידי, לא להעלות אותם בכלל

אימאן ח'טיב יאסין:  אל לנו לשכוח את כל האזרחים, לא רק את האזרחים שנמצאים על הגבול ואת האנשים שנמצאים בדרום ונפגעו הכי הרבה והכי קשה

אימאן ח'טיב יאסין:  אל לנו לשכוח את האנשים שנמצאים בטווח של היריות ואין להם איפה להתגונן, אין להם מרחבים מוגנים

אימאן ח'טיב יאסין:  צריך גם לקחת בחשבון את העובדים שאין להם אפשרות להגיע לעבודה כי מקום העבודה סגור והם צריכים להמשיך לחיות בצל מלחמה, בצל יוקר שאין כמותו

אימאן ח'טיב יאסין:  המצרכים הבסיסיים הפכו למצרכים נדירים כך שאפילו מי שיש לו משכורת נורמאלית לא יכול לקנות אותם

אימאן ח'טיב יאסין:  גם לזה צריך להתייחס

משה גפני: תודה רבה

משה גפני:  מירב בן ארי, בקשה

מירב בן ארי: אנחנו, האופוזיציה, מהרגע שהחלה המלחמה מתנהגים בצורה הכי אחראית שהייתה כאן

מירב בן ארי:  לא שאפשר להשוות את זה לאירועים אחרים, אבל היינו אחראים בכל ההתנהלות שלנו, אם זה בלגבות את הצבא ובלחזק את העורף

מירב בן ארי:  יש כאן מבצעים של חברי כנסת שאין לנו זמן לדבר עליהם, אבל כל חברי הכנסת, אם זה קואליציה ואם זה אופוזיציה, התגייסו כדי לסייע

מירב בן ארי:  אני שמחה ששר האוצר השכיל להבין ואמר שהוא מביא את מתווה הקורונה

מירב בן ארי:  כל מדינת ישראל באירוע

מירב בן ארי:  צריך להיות כאן דיון נפרד לעוטף, כי דין העוטף הוא לא כמו דין מדינת ישראל

מירב בן ארי:  יש את הבתים השבורים בעוטף שלא נפגעו מרקטות, שנפגעו מטילי נ"ט, ויש את המשפחות, את החטופים

מירב בן ארי:  בשישי ושבת הייתי בשפיים עם אותן משפחות שיצאו מכפר עזה

מירב בן ארי:  הדבר הכי חשוב כרגע זה לעשות מינהלת של 24/7 לעוטף

מירב בן ארי:  ביום שישי בערב פגשתי בשפיים מתנדבים שהם פסיכולוגים

מירב בן ארי:  לא הגיוני שמי שמרכז את הטיפול הנפשי זה מתנדבים

מירב בן ארי:  ב-08:30 ביום שבת התקשר אלי מנכ"ל המשרד

מירב בן ארי:  ביום ראשון הוא היה שם

מירב בן ארי:  יהודה, המנכ"ל לשירותי דת, שהגעתי אליו לגבי קבורה זמנית, באמת סייע למשפחה

מירב בן ארי:  אדוני היושב ראש, אתה חייב ללכת לשפיים או למעלה החמישה ושם לכנס את הישיבה של ועדת כספים על ענייני העוטף

מירב בן ארי:  לא בקטע פופוליסטי, בקטע אמיתי, כי צריך לראות אותם בעיניים

משה גפני: תודה

משה גפני:  אחמד טיבי, בקשה

אחמד טיבי: תודה, מכובדי

אחמד טיבי:  אני מסכים עם מה שאמרו החברים, לרבות הדברים שנאמרו על ידי נירה

אחמד טיבי:  אני רוצה לדבר על אוכלוסייה שעד כה נרצחו ונהרגו מתוכה 16 בני אדם, אוכלוסיית הנגב, לרבות הכפרים הלא מוכרים

אחמד טיבי:  נמצא כאן עטא, ראש עיריית רהט

אחמד טיבי:  חלק מאלה שנרצחו הם מהמשפחה שלו, כולל נעדרים

אחמד טיבי:  בחברה הערבית יש סך הכל 19 נרצחים

אחמד טיבי:  אתמול הייתי בניחום אבלים אצל משפחתו של נאג'ים איברהים

אחמד טיבי:  באכסל  נרצח פרמדיק בשם עבד דרהושה

אחמד טיבי:  מה הבעיה בכפרים הלא מוכרים? שבתקופת מלחמה אין מיגון, אין מיגוניות

אחמד טיבי:  גם ביישובים הערביים אין מקלטים ציבוריים

אחמד טיבי:  בצפון נהרג לפני יומיים מטיל אזרח מאבו סנאן

אחמד טיבי:  בכפרים הלא מוכרים יש ניסיון למגן, רק שמשרד הפנים אומר שיש בעיה חוקית מבחינת מוכר ולא מוכר

אחמד טיבי:  כשהטיל הורג מישהו בכפרים הלא מוכרים הוא לא שואל אותו אם הוא מוכר או לא מוכר

אחמד טיבי:  גם את הבירוקרטיה הזאת צריך לסיים

אחמד טיבי:       בתכנית הכלכלית שהציג שר האוצר יש יותר הקשבה לבעלי העסקים הבינוניים והקטנים, אבל צריך גם לדאוג לעובד, לפועל, למועסק עצמו

אחמד טיבי:  רבים הוצאו לחל"ת, או רבים לא הולכים לעבוד בגלל חשש ופחד

אחמד טיבי:  זו בעיה כלכלית שהיא קשה גם לפרט, גם למשפחה וגם למשק כולו

אחמד טיבי:       דובר על היחס של הבנקים וההתנהלות של הבנקים

אחמד טיבי:  אני מברך על הצעתך להקמת צוות

משה גפני: תודה

משה גפני:  עטא, ראש עיריית רהט

עטא אבו מדיעם: בעיר רהט יש 80,000 תושבים, מתוכם 80 עובדים בגוש קטיף

עטא אבו מדיעם:  איבדנו שלושה מבני רהט, שניים הם מהמשפחה שלי

עטא אבו מדיעם:  ילדים שהלכו עם ההורים לעבוד בחממות ספגו יריות

עטא אבו מדיעם:  יש חמישה תושבים אצלי שנעדרים ונראו נלקחים על ידי חמאס

עטא אבו מדיעם:  מתוך החמישה, ארבעה בני משפחה אחת, אבא, נערה ושני בנים ממשפחת זיעדני

עטא אבו מדיעם:  יש לי הרבה פצועים, כולל נשים

עטא אבו מדיעם:  הבעיה שבתוך המתחם של העיר רהט התווספו שכונות לא מתוכננות ומאוכלסות שאין לי תקציב למיגוניות

עטא אבו מדיעם:  אני מבקש מכם לעזור לנו בנושא הזה

עטא אבו מדיעם:  קיבלתי הרבה תמיכה, הרבה טלפונים מיהודים וערבים

עטא אבו מדיעם:   יש מגמה לשחרר את התקציבים התוספתיים, יש מגמה לשנות ב-550, ב-2397

עטא אבו מדיעם:  אין לנו כסף בשוטף

עטא אבו מדיעם:  תעזרו לרשויות, הרשויות בחזית

משה גפני: תודה

משה גפני:  גורביץ, התאחדות הקבלנים

יצחק רבין: צוטט כאן על ידי משרד האוצר נתון לא נכון

יצחק רבין:  אין 60,000 אלף דירות שאפשר למכור, יש 60,000 דירות שהתחילו בבנייתן ולא נמכרו

יצחק רבין:  המשמעות היא שלא יסיימו את הבניינים האלה

יצחק רבין:  90% מהענף מושבת, הן בגלל פיקוד העורף, הן בגלל צווי 8, הן בגלל סגירת אתרים באיו"ש

יצחק רבין:  אנחנו מחזיקים 220,000 ישראלים שנצטרך להחליט מה אנחנו עושים לגביהם

משה גפני: תודה

משה גפני:  הגר, המגזר העסקי

הגר יהב: הנחנו בפניכם נייר שמרכז תרחישים לפי אורך ימי לחימה ולפי מענה שניתן לכל תרחיש

הגר יהב:  עלתה פה סוגיה של תעסוקה

הגר יהב:  אנחנו רגילים להגיע לפה אחרי כל סבב לחימה ולדון בפיצויים ובשיפוי של שכר עובדים

הגר יהב:  כרגע אין לנו ודאות מה יקרה בסוף הלחימה

הגר יהב:  אנחנו גם לא יודעים כמה זמן היא תימשך

הגר יהב:  היינו רוצים שבענפים או בעסקים שכרגע הביקושים שלהם ירדו לאפס יתנו מענים בצורה של חל"ת

הגר יהב:  היינו רוצים לשמר רציפות תעסוקתית ולייצר מצב שיעבדו ככל שניתן וללא סיכון חיים במקומות עבודה, שיתנו מענים למקומות שעובדים לא יכולים להגיע

הגר יהב:  הנייר הזה יכול לשמש את הצוות שתקים, והוא הוגש לאגף התקציבים ולשר האוצר

הגר יהב:  אנחנו רק רוצים להתחיל לעבוד עליו

משה גפני: תודה רבה

משה גפני:  ההסתדרות, בקשה

אדם בלומבנברג: יש לנו משבר מאוד גדול בשוק העבודה, רק שבגלל כל המעגלים הראשוניים והשניים לא מרגישים אותו מספיק

אדם בלומבנברג:  זה לפתחנו עכשיו

אדם בלומבנברג:  יש 2

אדם בלומבנברג: 6 מיליון ילדים עד גיל 14, מה שאומר שיש מיליון הורים שנמצאים עכשיו מחוץ לשוק העבודה, בבית, בלי ודאות

אדם בלומבנברג:  קרן מס רכוש צריכה לפצות אותם בדיעבד על ימי העבודה שלהם

אדם בלומבנברג:  הוועדה צריכה לצאת בקריאה ברורה שהיא הולכת, בדומה לכל מבצע וכל מלחמה, לשפות את המעסיקים במסלול שכר על אותם עובדים והורים שנעדרו עקב המבצע

אדם בלומבנברג:  כבר עכשיו צריך להתחיל לשלם מקדמות

אדם בלומבנברג:  בהרבה מאוד ענפים, אם זה בענף המסעדנות, בבניין ובענפים אחרים, יש עשרות אם לא מאות אלפי עובדים שהוצאו לחופשה כפויה או לחל"ת כפוי בגלל ירידה בפעילות

אדם בלומבנברג:  לא צריכים לדבר רק על פתרונות למעסיקים שמצד אחד רוצים לקבל מענק הוצאות קבועות ומצד שני שולחים את האנשים שלהם לחל"ת בכפייה

אורן בוטא: יש לנו המון הוצאות

אורן בוטא:  כולנו באותה סירה

אדם בלומבנברג: בסדר גמור, אבל למה אתם שולחים את העובדים לחזית?      

אורן בוטא: אין עצמאים בחזית? סליחה, כולנו ביחד

אדם בלומבנברג: יש פתרונות שניתנו בחל"ת קורונה, של הקלה בקריטריונים גם לגבי תקופת אכשרה וגם לגבי הוצאה

אדם בלומבנברג:  לא הוצאה לחופשה כפויה ואז הוצאה לחל"ת, אלא תשלום ביטוח לאומי מהיום הראשון

אדם בלומבנברג:  אפשר להחיל את זה עכשיו

אורן בוטא: אנחנו בתקופה מאוד קשה

אורן בוטא:  אנחנו נצא ממנה מחוזקים כששכירים ועצמאים יהיו ביחד ולא יריבו אחד עם השני

אורן בוטא:  אם לא יהיו מעסיקים שיעסיקו 2

אורן בוטא: 5 מיליון עובדים, לא יהיה לכם לאן לחזור

משה גפני: יוסי אלקובי, בקשה

יוסי אלקובי: יש היום ירידה במחזור ואין כסף לשלם

משה גפני: על זה דיברנו

יוסי אלקובי: הבנקים צריכים לתת חריגות של עד 30% עם ריבית סבירה והוגנת

יוסי אלקובי:  צריך לעצור את הארנונה, צריך לעצור את התשלומים השוטפים, את ההלוואות, את החשמל

יוסי אלקובי:  את כל הדברים צריך לעצור מיד, כי זה יקל, זה יוריד מהכתפיים של העסקים הקטנים

משה גפני: תודה

משה גפני:  אני מבקש מיוגב גרדוס, הממונה על התקציבים, להשיב

יוגב גרדוס: 	לא קל לי להיות פה כנציג ממשלה, אני רואה את כל העיניים כלפיי, אבל אני אנסה לתת כמה שיותר תשובות

יוגב גרדוס:  אין לי את כל התשובות, אבל אני חושב שהממשלה עושה ככל שהיא יכולה

יוגב גרדוס:  חוויתי הרבה משברים בשנים האחרונות באגף תקציבים, וגם יש לי הרבה ביקורת על איך שהממשלה מתפקדת, אבל אנחנו לא יודעים לפתור את כל הבעיות בבת אחת

יוגב גרדוס:  המעגל הראשון של התגובה, לפחות הכלכלי, היה עבור הלחימה

יוגב גרדוס:  התעסקנו בימים הראשונים בפתיחת כל הברזים עבור מערכת הביטחון, עבור המשרד לביטחון פנים, עבור המשטרה, עבור מערכת הבריאות שטיפלה בפצועים

יוגב גרדוס:  לאחר מכן, כמו שנאמר פה, הטיפול של הממשלה היה כולו בעוטף, באנשים שגרים בעוטף, באנשים שנפגעו, בחטופים, כאשר עדיין לא ניתן מענה מלא

יוגב גרדוס:  כל מי שגר באפס עד שבע מקבל את כל הפיצוי הישיר והעקיף בגין העובדים, בגין הרווח, בגין המלאים, ואנשים שגרים ועובדים שם יודעים את זה

יוגב גרדוס:  זה לא שאני חושב שכסף יכול לרפא את כל הפצעים, אבל לפחות ברמה הכלכלית האנשים שגרים שם והעובדים שם יכולים להיות רגועים

יוגב גרדוס:  אנחנו מתחילים להתעסק כרגע בכלל המשק

יוגב גרדוס:  לא היינו באירוע כזה, במצב מלחמה שכל כך מקיף את בתי המשק

יוגב גרדוס:  נתנו אמירה ראשונית שתוך מספר ימים ניתן מענקים מאוד גורפים לכל המשק

יוגב גרדוס:  המתווה לא ייתן פיצוי מלא ל-100% מכל הפגיעה הכלכלית, אבל הוא יהיה מתווה ישים

יוגב גרדוס:  אנחנו לא רוצים לדבר על בניית מנגנונים חדשים, אנחנו לא רוצים שתקבלו את הכסף בעוד חצי שנה, לכן מיידית הודענו על דחיית תשלומי מע"מ, על דחיית תשלומי ביטוח לאומי 

יצחק ברמן: זה לא נכון

יצחק ברמן:  ביטוח לאומי שילמנו אתמול, ב-15 בחודש, לא הסכימו לדחות

יוגב גרדוס: 	אנחנו נעמיד איש קשר לוועדת הכספים

יוגב גרדוס:  תרכזו את כל הפניות

יוגב גרדוס:  חצי מהעובדים שלי במילואים ואנחנו מתקשים לגייס אנשים, לכן אנחנו מחזירים את הלשעברים

יוגב גרדוס:  אני רוצה ליצור קשר רציף עם הוועדה

יוגב גרדוס:  תעבירו לנו את כל הפניות ונשב עם כולם יום ולילה

יוגב גרדוס:  אנחנו למודי משברים, לצערי, ונעבור את זה ביחד

משה גפני: 	אנחנו ממשיכים את הדיון מחר בבוקר

משה גפני:  אומר יוגב גרדוס, הממונה על התקציבים, שהוא שם איש קשר לוועדת הכספים בכל הנושאים שעולים על סדר היום

משה גפני:  גם התנועה הקיבוצית, גם הבעיות של העובדים הזרים, גם הנושא של העצמאים, כל הדברים האלה יעלו

משה גפני:  אני יודע מה המשמעות של העצמאים, זו לא פעם ראשונה שאנחנו מקיימים את הדיון הזה

משה גפני:  למה אני ממהר? אני ממהר כי אנחנו צריכים להביא לאישור את הבנק האסייני

משה גפני:  התלבטתי ביני לבין עצמי אם זה הזמן המתאים להביא את זה, אבל אז הבנתי שאנחנו מדברים פה על מהלך בין לאומי

משה גפני:  השאלה איך המדינה מצטיירת, האם הדברים הכלכליים ממשיכים, האם אנחנו לא עומדים בפני שוקת שבורה

משה גפני:  את הדיון הזה נתחיל היום, כדי שידעו בעולם שיש תאריך מוגדר, כדי שידעו בעולם שאנחנו מדברים על הבנק האסייני

משה גפני:  על הנושאים הכלכליים נמשיך לדבר, כשמי שלא דיבר ידבר מחר

משה גפני:  אני מתנצל על הדיון הזה, הוא דיון קשה, ידענו שהוא יהיה קשה, ואם מישהו נפגע אני מתנצל בפניו

משה גפני:  תודה רבה